“Tak Tumpah & Tak Comot. Bijak Betul.”  Kreatifnya Ibu Ni Guna Picagari Elak Kicap Kotorkan Baju Sekolah Anak Dipuji Ramai!

Demi anak-anak, apa sahaja boleh dilakukan. Nama pun ibu kan, asalkan anak-anak selsa.

Kreatifnya Ibu ini apabila menggunakan picagari untuk mengisi kicap di dalamnya bagi mengelakkan pakaian sekolah anak kotor atau comot terkena tumpahan kicap tersebut.

Kisah ini dikongsikan oleh seorang guru ketika menegur seorang pelajarnya yang sedang makan di kantin.

Macam biasa kelas sebelum rehat akan jaga murid makan..Tazah memang nyibuk suka tengok, tegur budak-budak makan ape..seronok..hehe

“Ubat apa ni Sofea?”

“Eh bukan ubat Ustazah..ni kicap..”

Haha. Kreatif kan mak Sofea ni

Tak tumpah

Tak comot

Nak makan tekan sikit-sikit

Bijak betul….

Ustazah banyak benda tu kat rumah tau!

Hehe

📷 : Fazliana Azwa Yusof


Tanam Pokok Lemon Guna Biji Benih Aje, Wanita Ini Kongsi Caranya. Rupanya Mudah Nak Tanam Pokok Ni.

Buah lemon mempunyai banyak khasiat. Tentu ramai amalkan minum air lemon setiap hari.

Lemon yang kaya dengan sebatian anti oksidan seperti karotenoid, flavon, flavonol, asid hidroksisinnamik, flavanon, asid sitrik dan asid askorbik berupaya untuk membantu melawan serangan radikal dalam sistem tubuh, seterusnya meningkatkan keupayaan hati dan buah pinggang anda dengan membolehkan badan untuk detoks.

Selain beli lemon di pasaran, apa kata kita cuba sendiri di halaman rumah. Boleh tanam dalam pasu saja. Malah kaedah nak tanam pun senang. Hanya menggunakan biji benih lemon aje.

Ikuti cara wanita ini.

Hari ini saya share cara-cara untuk menanam pokok lemon melalui biji benih.Ini adalah cabaran bg saya sbnrnya dan brharap ianya akan membesar sbg juara.

Ikut step by step.

Potong 2 lemon. Korek bijinya dan letak dlm sebuah bekas

Biji lemon ni perlu direndam dlm air separas biji lemon ni sahaja. Sebelum tu guna pisau lipat utk buat potongan kulit.Sekali hiris sahaja nk bg kulitnya terkopak sedikit.

Nampak tak.. Biji lemon selepas 24 jam direndam dlm air. Inilah hasilnya. Pastikan kulit luar tu dihiris nipis ye.Ya Allah, besarnya tapak tangan saya

Bentuk biji benih lemon dari dekat stlh disunatkan dan direndam semalaman. potong sikit je memanjang kebawah.. Jgn dalam sangat.

Ni mangkuk polisterin. Tebuk bawahnya guna pisau.

Ginila bentuknya selepas ditebuk.

Masukkn biji lemon yg dah disunatkn tadi ke dlm bekas polisterin yg brcampur tanah.. Media yg saya gunakan, tanah hitam +cocopeat +sekam mentah +kompos. Gaul rata.Tutup semaian dgn baki tanah. Siram dan letak di bawah matahari 70% shj.

10 hari slps semaian. Yg ni saya dah pindahkn.

Yg ni slps usianya sebulan

Yg ni anak pokok lemon berusia sebulan setengah.

Selamat mencuba.


Ibu Ayah Kena Tahu Apa Yang Boleh Anak Lakukan, Apa Yang Belum Boleh Mereka Lakukan.

Ada banyak perkara  yang boleh ibu bapa ajarkan pada anak sejak sejak kecil. Namun ibu bapa perlu perkembangan anak mengikut usianya. Dengan ini dapat mempersiapkan anak untuk hidup, belajar, dan bekerja dalam komunitas yang semakin beragam.

Apabila mengetahui keperluan anak-anak mengikut usianya, ia dapat membantu anak membesar menjadi orang yang berwawasan luas dan terbuka, sehingga punya kesempatan luas dalam pendidikan, karier, dan aspek kehidupan lainnya.

Selanjutnya ikuti perkongsian Puan Maryam Thoraya mengenai keperluan anak mengikut umur 2 hingga 6 enam tahun.

Apakah keperluan anak-anak 2-6 tahun.
Tulisan ini tidak akan memberi jawapan apa keperluan anak satu persatu pada peringkat umur ini. Tetapi, saya ingin mengajak rakan-rakan untuk memahami bahawa setiap kita perlu ada sedikit sebanyak maklumat perkembangan anak kita.

Anak pada umur ini, sedang berada di fasa golden age mereka. Fasa ini amat mahal. Selepas fasa ini, anak akan memasuki alam persekolahan formal selama 12 tahun pula, tak termasuk kolej dan universiti. 12 tahun adalah suatu masa yang lama, bukan sekejap.
.
justeru, mengukuhkan foundation sebelum memasuki alam ini adalah sesuatu yang amat berbaloi, penting dan tidak rugi. Oleh kerana fasa 0-6 adalah fasa yang amat penting, mereka perlukan pengalaman aktiviti bermakna dalam kehidupan mereka.
.
Ibu bapa perlu kenalpasti tahap perkembangan anak. Apa yang boleh mereka lakukan, apa yang belum boleh mereka lakukan. Bandingkan dengan carta perkembangan anak. Dapatkan bantuan dan pandangan sekiranya perkembangan anak diluar dari tahap yang sepatutnya mereka berada.
.
Pada fasa ini, pendekatan pembelajaran mereka belum sesuai dengan latih tubi berterusan menggunakan buku dan homework. Fasa ini amat memerlukan penglibatan dari semua pancainderanya supaya semuanya dapat memberikan kesan bermakna buat anak.
.
Sekiranya ada yang keterbelakang, meletakkan anak ke tadika yang kita rasakan cukup bagus, mungkin masih belum dapat menyelesaikan masalah, sekiranya anda tidak terlibat secara bermakna dengan anak. Bincanglah dengan pihak terlibat . Bagaimanakah yang boleh anda bantu anak apabila mereka bersama anda.
.
Sistem dan rutin di rumah amat mempengaruhi anak, selain dari rutin di taska, tadika masing-masing. Dirumah, nisbah perhatian anak dengan ibu bapa atau keluarga mungkin akan berbeza. Seorang ibu dapat memberi perhatian lebih baik kepada seorang hingga 5 orang anak berbanding dengan 10 anak serentak oleh seorang guru.
.
Ya, game nya memang berbeza, cabaran ibu ayah mengendalikan anak juga berbeza, gaya urus anak berbeza umur juga adalah berbeza. Disini, perlu difahami, setiap keluarga, bagus sekiranya kita memahami cycle yang berlaku dalam keluarga masing-masing. Ini termasuklah memahami keperluan setiap anak dan bagaimana mengendali mereka mengikut keadaan masing-masing.
.
Rumah adalah tempat yang amat bermakna buat anak. Segala aktiviti bersama Ibu , Ayah, adik beradik, Atuk, Nenek, saudara mara, adalah insan-insan yang amat bermakna yang mempengaruhi banyak kehidupan anak. Jangan ambil mudah masa ini. Jangan biarkan anak kita tenggelam berjam-jam dengan gajet.
.
Kesibukan ibu ayah pada zaman serba mencabar ini, tidak dapat dinafikan. Tuntutan kerja, keperluan kewangan, keperluan kebajikan keluarga, pasti masing-masing terfikir-fikir. Disini, bukan lagi jumlah waktu bersama anak yang kelihatan bernilai, tetapi KUALITI masa bersama anak.
.
Ketahuilah anak merupakan rezeki kita dan memerlukan pembelaan kasih sayang, perhatian dan aktiviti BERMAKNA. Oleh kerana itu, memahami apakah keperluan anak anda adalah amat penting agar apabila kita memahami, kita dapat menyusun waktu bersama anak dengan lebih bermakna.
.
Oleh kerana setiap anak tidak sama keperluannya. Katakan, seorang anak 5 tahun sedang belajar membaca dan dia boleh megukut arahan, seorang lagi anak 5 tahun masih berlari kesana kemari, tidak fokus, tidak suka membaca dan menulis. Pendekatan kedua-dua anak dalam memastikan dia boleh membaca adalah berbeza.
.
Contoh kedua. Anak 4 tahun yang sudah pandai bermain puzzle, pandai bermain patterns, matching games, identify objects, shapes and colurs, ini dilihat sebagai sudah boleh perlahan-lahan masuk kepada mengenali bunyi huruf (letter sound). Berbeza dengan anak 4 tahun yang belum dapat menguasai perkara di atas, ibu ayah perlu adil dengan tidak push mereka ini mengenal letter sound . Sebaliknya, bantu mereka dengan asas-asas patterns, matching games, identify objects, shapes and colurs dahulu.
.
Contoh ketiga, seorang anak 3 tahun, kita teruja mahu latih anak untuk fokus, jadi kita sibuk buatkan aktiviti bermain sepit baju, kutip pompom dengan penyepit, tetapi aktiviti tersebut tak dapat perhatian anak. Akhirnya kita frust kerana kita lihat anak kawan yang sebaya seronok bermain ini. Aktiviti yang sama, pengurusannya mungkin berbeza bagi setiap anak, kerana itu kita perlu memberi ruang untuk kita kreatif adjust aktiviti ikut keperluan keadaan.

Pendekatan kita pula, biarlah manusiawi. Anak, bukan robot. Kasih sayang dan kelembutan adalah bateri penting dalam melancarkan proses ini. Justeru, setelah kita memahami hakikat ini, sama-samalah kita upgrade diri, untuk kebaikan ahli keluarga kita dan anak-anak yang lain. Kita upgrade diri dengan ilmu dan amalan. Kita cuba jaya, dan perbaiki lagi
.
Maaf kalau tulisan saya suka buat panjang. Saya suka kebaikan sedikit yang kita dapat ini, kita sama-sama berkongsi. Mudah-mudahan anak-anak di sekitar kita sedikit sebanyak mendapat kesannya. Mereka generasi yang akan mencorak masa hadapan yang gemilang
.
Perjalanan memahami keperluan anak juga, insyaAllah akan lebih membantu apabila kita explore buku-buku yang membincangkan keperluan anak.


Kakak Dalam Wad & Anak Saudara ‘Ditidurkan’ Akibat Covid-19. Alyah Mohon Doa Dari Kejauhan!

Menerusi satu hantaran di instagram dan tiktok, penyanyi Alyah memohon orang ramai untuk mendoakan keluarga kakaknya yang menetap di Johor, kini disahkan positif Covid-19.

Terdahulu Alyah berkongsi keadaan anak saudaranya yang dijangkiti Covid-19 berpunca daripada sebuah kilang di Gelang patah, tempat Siti Nazirah dan keluarganya berniaga makanan.

Ujarnya, ” Mohon doakan Anak sedara saya @nazirah_aziz93 kembali sihat semula. Dia dah ditidurkan kerna sukar bernafas kerana positive covid19 dan seluruh keluarganya sudah terkena positive covid19.”

“Dikenal pasti dijangkiti dari kilang tempat mereka menjual makanan di kafe kilang tersebut di gelang patah dan kilang terbabit masih beroperasi…”

Tambahnya lagi, “Adakala duit mampu mengaburi mata tapi saya mohon renung2kan mampu kah duit mengembalikan nyawa??? Mungkin kematian atau yg sakit itu bukan dari kalangan keluarga pihak pihak yg harus mengambil tindakan. Tapi hilangkah rasa kemanusian kerana wang ringgit??”

Berdoa Dari Jauh

Menerusi hantaran terkini, Alyah menyifatkan apa yang berlaku sebagai satu ujian berat dan apa yang mampu dilakukan olehnya adalah dengan berdoa.

“Beratnya dugaan kakak aku ya Allah swt.Dan aku hanya mampu berdoa dari kejauhan.
Wahai sahabat ig ku sesungguhnya aku buntu kerna aku tidak mampu berbuat apa apa kecuali berdoa.Duduklah dibelakangku bersama berdoa dgn ku buat kakakku yg berada di wad c19,Abg iparku yg dikuarantinkan,seorang anak sedaraku yg telah dikomakan,seorang lagi yg dikuarantinkan di pasir gudang dan 3 dikuarantin dirumah.Dugaan besar buat keluarga kakakku”

Isteri kepada pemuzik, Datuk Ramli MS ini juga merayu agar semua peminatnya turut mendoakan kesejahteraan anak saudara dan seisi keluarga kakaknya itu dan benar benar berharap agar kilang-kilang yang tak sepatutnya beroperasi ditutup sementara wabak ini tidak dapat dibendung.


Adab Bertandang Ke Rumah Orang, Wanita Ini Luah  Rasa Hati. Ramai Yang Setuju!

Lumrah dalam rumahtangga, apabila sudah mempunyai anak-anak terutama anak kecil, sudah pastinya rumah bersepah.

Bukan tidak mahu mengemas. Anak-anak aktif bermain di sana sini.

Kadang tak ada masa untuk mengemas setiap masa dek pelbagai urusan rumah lain yang perlu diutamakan.

Apabila rumah dalam keadan bersepah, agak sulit untuk menerima tetamu yang datang secara mengejut.

Kunjungi tetamu sebegini membuatkan tuam rumah tidak selesa. Begitu luahan rasa yang dikongsi oleh wanita ini. Bukan tidak menghargai tetamu datang tapi lebih manis, jika tetamu memberi tahu awal jika ingin bertandang.

Ikuti perkongsian beliau.

Sejujurnya rumah saya bukan lah rumah yang boleh dikunjungi secara mengejut dan tiba-tiba. Maksudnya,tanpa beritahu apa-apa tiba-tiba sampai depan rumah. Anak-anak saya sedang membesar dan mereka dalam fasa suka ‘mengemas’ rumah.
Saya bukanlah malas nak kemas rumah,tapi kadang-kadang tu rasa fed up.Kemas sekejap,5 minit kemudian bersepah semula. Baru sapu dan mop, 10 minit kemudian dah ada semula bread crumb,biscuit crumb dan segala jenis crumb lagi. Kemas kat depan, kat belakang pula berterabur. Jadi, saya kemas rumah ala kadar je la hari-hari. Menyapu pun setakat mana yang larat sahaja. Alhamdulillah suami saya bukan sejenis yang suka merungut dan mengarah-arah.

Jadi, semalam bila mak saudara suami bagitahu nak datang ke rumah hari ni. Sepantas kilat saya bangun kemas rumah. Yela, kalau tak kemas takut pulak depa sakit jantung tengok Dari belakang sampai ke depan bersepah. Kat mana-mana pun ada mainan anak. Saya ambil gambar untuk tatapan mata saya, dan mengingatkan diri bahawa rumah saya pernah kemas pada satu ketika. Walaupun hanya untuk satu hari.

Sedikit peringatan untuk kita semua,termasuk diri saya sendiri. Kalau nak bertandang ke rumah sesiapa pun, pastikan beritahu tuan rumah terlebih dahulu. Kasihan mereka kalau datang secara mengejut. Untuk menjaga aib tuan rumah pun ya juga.Yelah, kita sebagai manusia biasa mesti terdetik di hati walaupun sedikit kalau rumah mereka bersepah.
Bila bertandang ke rumah orang, butakan mata, diamkan suara. Kalau bersepah sekalipun, buat-buat aje tak nampak. Dah balik,jangan pula nak mencanang ke sana sini.
Bila dah kemas rumah macam ni, rasa nak hantar suami dan anak-anak balik kampung. Kahkahkah. Sekian.


Rupanya Ini Sebab Ibu Perlukan Tidur 6 Hingga 8 Jam Sehari. Take Note Hal Ni!

Dekat Sleep Foundation bagitahu ibu adalah orang yang paling banyak sekali ‘Sleep Debt’

Terutama buat yang ada bayi, 0-3 bulan pertama adalah waktu paling banyak sleep debt.

Sebab tu la para ibu ni wajib dapat tidur yang cukup & berkualiti,

– otak ibu ibu ni selagi tak tidur selagi tu tak dapat berehat. Ada sahaja benda yang berlegar di fikiran mereka.

– masa sedar otak stuck kat dalam mod ‘bekerja’ je, masa tidur la baru dapat tukar pada mod ‘berehat’

– mata ibu ibu ni kalau celik, sudah betul nak rasa aman. Ada sahaja yang rasa semak. Rumah sepah la, berhabuk la, comot la, kotor la. Macam-macam.

– lagipun otak ibu ni memang tak boleh nak relaks dan santai selagi dia nampak rumah tak ikut expectation dia.

– tidur juga penting untuk reset tenaga. Bila ibu cemerkap, kurang fokus atau lemau je itu tanda bateri dah kong la tu.

– bukan ibu sahaja tapi semua wanita memang akan cepat penat sebab fitrah mereka banyak multitasking.

– selain itu tidur pun penting untuk refresh emosi & mental state ibu ibu ni. Baru la dia tak cepat trigger emosi melayan kerenah anak-anak.

Sleep debt ni bahaya.

Makin lama di biar, makin merosot nilai-nilai murni seorang ibu.

Risau, ibu yang baik dan ceria boleh bertukar jadi perengus dan mencuka. Kasihan.

Oleh itu buat ketua keluarga sekalian, ambil maklum perkara ini dan bantulah pasangan anda dapatkan tidur yang cukup dan berkualiti 6-8 jam sehari ini.

Ringan sama di pikul, berat sama di jinjing. Itu la erti mujahadah rumahtangga sebenar.

Wallahu A’lam,

Sumber: Mohd Fhais Salim


Salah Pilih Senduk Masakan Jejas Kesihatan. Pakar Kimia Ini Jelaskan Sebab. Kena Alert!

Memasak makanan adalah rutin harian wajib bagi kita semua. Sudah tentu kita memerlukan ruang dapur selesa dan perkakasan untuk memasak hidang buat ahli keluarga. Dalam pada kita memastikan menu yang disedikan mempunyai kandungan nutrien yang tinggi, jangan culas mengenai perkakasan yang selamat digunakan.

Selain faktor kebersihan dapur, perkakasan yang selamat digunakan amat penting supaya masakan kita tidak mengandungi bahan kimia yang bahaya yang boleh menjejaskan kesihatan.

Menerusi perkongsian seorang Pakar Kimia, Dr Fatimah Salim, menerusi group Makmal Makanan (MaMa), penggunaan senduk berwarna hitam boleh membahayakan kesihatan apabila digunakan suhu yang tinggi. Beliau menasihati penggunaan senduk jenis kayu lebih selamat digunakan.

IKUTI PERKONGSIAN INI.

BAHAYA SENDUK WARNA HITAM
Merujuk kepada ss di bawah, biasanya peralatan memasak yang berwarna hitam diperbuat daripada bahan plastik polyamide (PA) yang dikitar semula. Juga dikaitkan dengan kitar semula komponen plastik barangan elektronik seperti keyboard, komputer dan sebagainya.

Kajian menunjukkan terdapat potensi bocoran (leaked) bahan-bahan kimia seperti cadmium, chromium, mercury, antimony… ke dalam makanan yang dimasak, disamping bahan penebat api berbromin terutamanya apabila dipanaskan melebihi suhu 70 degree Celcius. Interaksi dengan masakan berminyak, berasid dan bergaram tinggi juga meningkatkan risiko bocoran bahan-bahan kimia tersebut. Maka ELAKKAN penggunaan plastik jenis ini pada suhu yang hampir mendidih.

Sebagai alternatif, boleh gantikan dengan senduk yang lebih selamat yang diperbuat daripada besi, keluli tahan karat, kayu atau buluh, kaca dan seramik. Bergantung kepada kombinasi bahan binaan, senduk silikon juga boleh digunakan, namun kurang tahan apabila terdedah terus kepada haba memasak.

PENGGUNAAN SENDUK KAYU

Rentetan daripada perkongsian senduk berwarna hitam, ada yang bertanya berkenaan risiko dalam menggunakan senduk kayu yang berkilat (gambar di bawah).

Benar, suatu masa dahulu, peniaga menggunakan bahan kimia berbahaya plumbum (lead) untuk mendapatkan rupa yang berkilat itu. Namun penggunaan plumbum telah diharamkan sejak tahun 1972 dalam produk yang melibatkan makanan.

Selain daripada rupa yang cantik, tujuan selaput berkilat ini adalah untuk membuatkan senduk kayu ini kalis air dan tidak mudah calar. Antara bahan selamat yang digunakan kini ialah minyak (mineral, Tung, Linseed, walnut), selaput sintetik (shellac, Polyurethane) dan lilin (beeswax, carnauba).

Sesetengah rawatan ini sememangnya menggunakan larutan organik untuk menggalakkan perlekatan maksima selaput kepada senduk, namun proses rawatan dan permunian akhir akan pastikan kesemua larutan ini meruap dan ianya selamat digunakan.

Mungkin juga, ada lagi peniaga yang tidak bertanggungjawab menggunakan bahan kimia plumbum sebagai bahan pengilat ini. Walaupun sedikit mahal, beli lah daripada peniaga yang ada reputasi baik dan kita yakini berkualiti.


‘Recycle’ Baju Lama Di H&M, Ibu Ini Dapat Voucher, Rupanya Ramai Tak Tahu!

Biasanya baju lama yang sudah tak pakai ada antara kita akan mengambil keputusan untuk membuangnya. Malah ada juga akan meletakkan di dalam tong recycle.

Namun selain itu sebenarnya ada cara lain untuk recycle baju lama yang sudah tidak digunakan iaitu di hantar ke H&M.

Apa yang menarik, siap dapat baucar diskaun lagi. Boleh shopping baju anak-anak. Tentu seronok!

Bila suami ajak ke Kelantan, terus teringat H&M di Aeon Kota Bharu. Terus pack baju-baju lama saya dan anak-anak yang tidak dipakai lagi untuk dihantar ke H&M. Nak bagi pada orang pun rasa dah tak sesuai kerana kondisinya yang tak berapa bagus dah (lusuh, koyak, getah longgar dan sebagainya).

Dapatlah 6 plastik semuanya. Pack dalam plastik bersaiz M. Masa pack baju anak-anak tu, boleh teringat balik satu-satu masa mereka kecik-kecik dulu pakai baju tu sambil jalan terkedek-kedek.

Rasa macam sayang (sayangkan kenangan tu sebenarnya), tapi bila tengok bawah katil dah hampir penuh dengan beg baju tak pakai, lebih baik hantar recycle sahaja.

Selesai hantar keenam-enam plastik tersebut, dapatlah 6 keping voucher dari H&M. Setiap voucher diskaun 15% untuk satu item di H&M.

Harga pakaian jenama H&M ni boleh tahan sebenarnya, tapi sesuailah dengan kualiti kainnya.

Terus beli baju dan seluar untuk anak-anak sebab tak tahu lagi bila boleh ke H&M ni..Voucher dia ada expired date dan di Terengganu tiada H&M rasanya.

So kesimpulannya, kepada sesiapa yang tak tahu nak letak mana baju-baju terpakai tu, bolehlah hantar recycle di H&M ye


Agar Rumahtangga Makin Intim. Ini Cara Buat Pasangan Suami Isteri Kena Lakukan!

Perkahwinan adalah hubungan yang harmoni bagi pasangan suami isteri. Sikap saling lengkap melengkapi bagi memastikan kehidupan rumahtangga aman damai.

Sehubungan itu, setiap pasangan harus memastikan hubungan sentiasa disirami hubungan yang romantis. Ikuti panduan berikut.

1. Terima baik buruk pasangan seadanya.

Kita perlu syukuri kekurangan dan kelebihan pasangan masing-masing. Apa yang bagus pada pasangan kita, kita hargai dan apa yang kurang, kita terima seadanya.

Mungkin agak sukar untuk kita ubah kekurangan pasangan kita. (Mustahil barangakali) Tetapi setakat pemerhatian saya, kekurangan seorang suami dilengkapi oleh isteri, dan kekurangan isteri pula dilengkapi oleh suami.

Contohnya jika suami banyak cakap, ia dilengkapi oleh isteri yang kurang bercakap. Bukanlah saya kata banyak cakap itu tak elok. Sifat ini bagus untuk situasi tertentu, dan boleh jadi tak bagus untuk situasi lain.

Jika si suami malas kemas rumah, isteri biasanya akan rajin kemas rumah. Paling-paling pun dia akan terpaksa kemas rumah. Isunya di sini ialah siapa yang lebih dominan kemalasannya akan ‘menyerahkan’ tugas mengemas rumah kepada pasangannya.

2. Menunaikan hak dan tanggungjawab masing-masing dengan sebaiknya.

Suami mempunyai hak ke atas isteri. Dan isteri juga punyai hak ke atas suami. Keduanya tidak boleh diabaikan. Ada segelintir suami menganggap hanya suami punyai hak ke atas isteri. Isteri tidak berhak menuntut apa-apa darinya. Tanggapan ini salah.

Bila hak masing-masing ditunaikan, kedua-dua pasangan akan rasa puas hati. Tiada apa yang boleh diungkitkan jika berlaku perkara yang tidak diingini.

Jika hak tak ditunaikan, mulalah nak ungkit sana sini. Betul?

Bagi yang baru setahun berkahwin dan sudah mempunyai cahaya mata, ini juga menjadi satu cabaran hebat! Di sini kita sebagai suami isteri diuji. Sebabnya tugas menjaga anak dan menguruskan hal rumah akan bertambah. Suami hendaklah membantu isterimenguruskan hal rumah seperti membasuh baju, menyidai baju, melipat baju, memasak, mengemas rumah, iron baju, dan banyak lagi. Nampak mudah ke kerja-kerja ni?? Mudah tapi kena saling bantu-membantu. Jangan berkira untuk buat sesuatu kerja.

3. Mengiktiraf suami sebagai ketua keluarga.

Saya tak menafikan bahawa wanita moden sekarang ramai yang berkerjaya. Ramai yang berpendidikan tinggi. Ada yang gajinya lebih dari gaji suami. Ada yang berpendidikan tinggi dari suami. Ini bukan bermakna si isteri tak perlu mendengar pandngan dan kata-kata suami. Atau senang cakap, isteri lebih hebat dari suami. Jadi, tak perlu ikut apa yang suami cakap.

Jika si isteri adalah bos kepada suami di pejabat, jika pulang ke rumah, suami adalah bos kepada isteri. Mesti!!

Jika peranan suami sebagai ketua keluarga tidak diiktiraf, bagaimana hendak mencapai kebahagiaan dalam rumahtangga? Suamilah yang mengetuai keluarga yang teridi dari isteri dan anak-anak. Hormati keputusan suami. Hormati pandangan suami andai ianya bertentangan pendapat dengan kita. Ingatlah bahawa, mentaati suami adalah suatu perbuatan yang amat mulia wahai isteri.

4. Bijak merancang ekonomi dalam rumahtangga.

Walaupun saya tak tahu statistik punca penceraian suami isteri di Malaysia, tapi saya yakin ekonomi atau duit senang cerita, antara punca penceraian rumahtangga. Suami dan isteri perlu bijak menguruskan kewangan. Gaji yang diperolehi dibahagikan kepada keperluan dan hak-hak yang sepatutnya. Jika keadaan mendesak, si isteri dapat membantu mencari duit lebih. Tugas mencari nafkah adalah tugas suami. Tapi, tidaklah menjadi satu kesalahan jika si isteri mebantu kerana kos sara hidup yang tinggi mendesak isteri untuk sama bekerja. Tulis atas kertas. Berapa RM untuk keperluan barang dapur, bayar rumah, bayar kereta, duit untuk anak dan isteri, duit simpanan dan lain-lain lagi. Jangan guna duit untuk membeli benda yang tidak berfaedah. Sebab, fasa awal perkahwinan memang kita perlukan banyak duit. Jangan dibazirkan duit kita.

5. Memanggil nama panggilan yang disukai.

Saya rasa fasa awal perkahwinan, mungkin 90% masih memanggil isteri dengan nama manja seperti sayang, anje, baby dan macam-macam lagi. Mungkin mak ayah kita yang sudah 40 tahun usia perkahwinan meremang bulu roma dengar. Hehe… Pangillah isteri dengan nama yang baik. Nama yang disukai isteri. Begitu juga dengan suami. Isteri panggillah suami dengan nama yang disukai beliau.

Sumber: ummukhadijah.com


“Putera Ini Tidak Banyak Kerenah Dari Mula Hingga Hari Akhir SPM.” Displin Pelajar MTD Buat Guru Ni Sebak.

Sudah pastinya ibu bapa inginkan anak-anak berjaya dalam hidup termasuk cemerlang dalam pelajaran. Dalam pada itu, sikap displin  dan nilai kesantunan dalam diri juga memainkan peranan penting untuk kejayaan seorang pelajar itu.

Begitulah situasi yang digambar oleh seorang guru yang ditugaskan menjaga peperiksaan SPM baru-baru ini.

Beliau melahirkan rasa sebak apabila melihat tindakan pelajar Maktab Tentera Diraja (MTD), Sungai Besi yang melakukan sujud syukur beramai-ramai selepas selesai menjawab peperiksaan.

Malah memuji sikap displin dan santun pelajar-pelajar berkenaan sepanjang tempoh peperiksaan.

Ikuti lanjut perkongsian guru ini.

SEBAK SIKAP PELAJAR PUNYA DISPLIN YANG TINGGI.

Sebak dan sangat tersentuh. Itulah perasaan bila melihat situasi ini. Putera tersangat berdisiplin dan hormat kami. Senang kami untuk jaga putera ini semua. Walaupun kami baharu mengenai putera ini, namun rasa sayang dan terhutang Budi pada putera ni.

TAK BANYAK KERENAH

Bila putera jumpa kami, mereka akan hormat tidak sama dengan kebanyak murid zaman sekarang. Putera ini tidak banyak kerenah. Bagi je kertas peperiksaan mereka akan tunduk dan tekun menjawab. Bila siap barulah angkat kepala. Yang keluar pergi tandas boleh bilang dengan jari dari hari mula jaga SPM sehingga ke kertas terakhir.

SUJUD BILA SELESAI PEPERIKSAAN

Tapi yang paling tersentuh bila mereka sujud beramai-ramai bila selesai kertas tadi. Suci murni hati mereka. Kita boleh beza orang yang hormat pada ilmu dengan orang tidak hormat.

Cikgu Piji doakan kejayaan kamu semua putera MTD. Ingat pesan Cikgu jaga Solat dan jaga agama. In Shaa Allah kejayaan dan kemanisan akan muncul kelak. Teruskan berdisiplin dan hormat pada semua orang.

Sumber: Hafizi Amran


Selain Suka Belai Si Bulus, Ini Sebab Lain Pelihara Kucing Dari Sudut Spritual Yang  Kena Tahu.

Sudah tentu mereka yang belum memelihara kucing akan membuat pilihan memiliki si bulus selepas membaca perkongsian ini.

Ia menghuraikan kenapa kita harus memelihara kucing di rumah dari segi spiritual.

Malah haiwan ini adalah yang disayangi oleh Nabi Muhammad SAW. Sudah tentu makhluk ini istimewa.

Ikuti perkongsian ini.

Ramai yang menyangka kucing tidak mempunyai apa-apa pekerjaan, mereka hanyalah makhluk pemalas yg hanya tau makan dan minum. Namun bukan itu sebenarnya !
Adakah anda tahu bahawa dizaman ini lebih ramai org memiliki kucing berbanding anjing? Tahukah anda apa misi dan tugas seekor kucing?

Saya akan merungkai beberapa tips rahsia seekor kucing yang belum anda ketahui.
Semua kucing mempunyai kuasa, secara harian utk menyingkirkan energi negatif dr tubuh kita.
Sebaik sahaja kita tidu kucing akan menyerap energi ini. Jika ada lebih ramai org dlm satu keluarga, dan hanya ada seekor kucing, kucing juga mampu menyerap semua lebihan energi negatif dari semua orang ini.
Apabila mereka tidur, badan kucing akan melepaskan energi negatif yg telah mereka serap dr kita td. Jika kita terlebih stress, kucing akan mengambil lebih masa utk melepaskan energi ini dan energi negatif ini akan menjadi lemak dlm badan kucing sehingga ia dilepaskan. Kita akan berfikir bahawa mereka gemuk, disebabkan makanan yg kita berikan!

PELIHARA LEBIH DARI SEEKOR
“Bagus untuk mempunyai lebih dari seekor kucing di rumah, supaya beban utk menyerap energi negatif dapat dibahagi sama rata antara mereka.”

Kucing juga akan melindungi kita di malam hari, agar tiada roh yg tidak diperlukan memasuki rumah semasa kita tidur…
“Sebab itu mereka suka tido di atas katil dengan kita. Dan jika mereka fikir kita baik2 sahaja, mereka tidak akan tido dengan kita di malam itu.”

Sekiranya ada sesuatu yg pelik berlaku disekeliling kita, mereka akan terus melompat ke atas katil utk melindungi kita…
Jika ada org yg berkunjung ke rumah kita, dan kucing merasakan bahawa ada ancaman atau benda buruk, kucing akan mengelilingi kita utk melindungi kita. Kita harus la berwaspada. Sekiranya mereka berlari mendapatkan orang itu, mencium mereka dan ingin dibelai, kita tahu bahawa boleh berehat.

KUCING MENYEMBUHKAN

Jika anda tiada kucing, dan ada kucing jalanan memasuki rumah anda, peliharalah kucing tersebut, kerana anda sesungguhnya memerlukan kucing pd saat itu…
‘Hurm, kucing jalanan sedia membantu anda!”. Berterimakasih lah kerana rumah anda telah dipilih oleh sikucing utk tujuan ini. Jika anda tidak boleh memelihara kucing jalanan tadi, cari la tempat yg sesuai utk nya.
Kucing biasanya datang kepada kita secara fizikal tanpa sebab2 yg diketahui, dan di dalam mimpi kita dapat melihat sebab kenapa kucing itu muncul seketika. Berkemungkinan ada hutang karma yang harus dibayar kembali kepada kita. Mereka mesti melindungi anda.

“Oleh kerana itu jangan takut atau menakutkan kucing.” Kerana ia pasti kembali kepada anda utk memenuhi tanggungjawabnya….kucing menyembuhkan kita.”

Kucing adalah makhluk yg comel, kasih mereka kepada kita sgt jujur dan melebihi segalanya, cuma mereka punya cara yg berbeza utk menzahirkan kasih mereka.
“Mereka adalah sahabat teragung dan terbaek antara semua-semua sahabat…”
*Manusia yang alergi pada kucing secara emosinya adalah gagal utk mencintai seseorang secara mendalam, kerana mereka sering melindungi perasaan sebenar meraka.”

Suatu perkongsian yang bermanfaat.


“Kami Sekeluarga Di Pantai Sambut Hari Lahir Anak…”-Kegembiraan Bertukar Tragedi, Anak Lemas Ditarik Ombak!

Meraikan sambutan hari lahir bersama keluarga pastinya menjadi momen yang indah untuk dikenang. Namun malang tidak berbau, kegembiraan sebuah keluarga yang berasal  dari Sendayan, Seremban yang menyambut hari kelahiran berakhir tragedi apabila salah seorang daripada mereka meninggal dunia selepas lemas di Pantai Seaview, Tanjung Gemuk.

Memetik berita yang dilaporkan dikatakan mangsa, Muhammad Nurmubien Muhammad Miqdam, 6, ditemukan anggota penyelamat dalam jarak 10 meter dari persisiran pantai tersebut kira-kira pukul 6.40 petang sebelum diberikan bantuan pernafasan.

Mangsa bagaimanapun disahkan meninggal dunia di Hospital Port Dickson.

Bapa mangsa, Muhammad Miqdam Bahtiar, 36, berkata, ketika kejadian dia dan keluarga baru sahaja meraikan sambutan ulang tahun seorang lagi anaknya yang berusia tiga tahun.

“Kami sekeluarga sampai pada pukul 3 petang di pantai bagi menyambut hari kelahiran anak saya yang ketiga. Selepas makan, anak-anak saya duduk di tepi pantai untuk bermain air dan saya ada berpesan agar mandi di tepi pantai sahaja.

“Kejadian berlaku agak pantas, tidak sampai beberapa minit, saya lihat anak saya sudah berada di laut. Saya cuba berenang untuk mendapatkan anak saya namun tidak sempat kerana ombak agak kuat.

“Ombak terlalu kuat dan menolak, dan saya juga hampir lemas namun sempat berpaut pada batu,” katanya ketika ditemui di Hospital Port Dickson hari ini.

Menurut Muhammad Miqdam, ketika kejadian, terdapat orang awam yang turut berenang untuk menyelamatkan anaknya.

“Terdapat orang awam yang membantu namun terpaksa berpaut ke tepi batu kerana ombak kuat.

“Selepas agensi penyelamat datang mereka menjumpai anak saya terapung,” katanya.

Dalam pada itu, dia memberitahu, reda dengan kejadian tersebut dan menerimanya sebagai ketentuan takdir.

Katanya, jenazah anaknya itu akan dibawa ke rumahnya di Taman Nusari Bayu 1, Bandar Sri Sendayan, Seremban malam ini.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Nak Nampak Muda 10 Tahun, Kena Amal Petua Ni. Ibu-ibu Mesti Suka!

Awet muda memang menjadi impian ramai wanita. Meskipun bertambahnya umur, sebolehnya kita tidak ingin terlihat tua.

Apatah lagi jika usia masih di awal 30an, pun begitu sering kali pula orang beranggapan sudah menjangkau lewat 40an. Ini pastinya akan menjadi mimpi ngeri pula bagi seseorang wanita. Jadi apa usaha anda untuk tampak sentiasa muda?

Sebenarnya ada banyak cara untuk anda mengekalkan keremajaan wajah dan seterusnya kelihatan awet muda. Ini telah pun diamalkan sejak sekian lamanya dan ternyata memberi kesan yang cukup hebat.Ayuh kita lihat satu persatu.

Petua Awet Muda

Ini dia makanan dan minuman untuk awet muda yang wajar kita semua kaum perempuan amalkan untuk tujuan kesihatan dan kecantikan. Dikatakan jika hidangan ini jika diambil selalu anda akan rasa lebih bertenaga dan nampak berseri.

Istimewanya cendawan tremella atau white fungus adalah khasiatnya hampir sama dengan sarang burung. Jadi tidak hairanlah menjadikannya cukup hebat dan bertindak aktif untuk melewatkan kesan penuaan pada wajah.

2. Minuman Halba + kurma

Minum air rebusan halba memang diakui akan kelebihannya. Namun menggabungkan halba yang berkhasiat dengan kurma yang sememangnya berganda khasiatnya buat tubuh rasa lebih hebat. Paling menarik gabungan dua bahan ini bukan hanya sihat malah buat tubuh lebih awet muda.

3. Air mawar

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

4. Ulam

Mengikut kajian Institut Biosains Universiti Putra Malaysia (UPM), anda boleh melambatkan proses penuaan wajah dengan memanfaatkan khasiat pucuk daun gajus.

Terdapat 2 kaedah yang boleh anda amalkan untuk kelihatan awet muda dengan pucuk gajus ini iaitu:

1. Makan begitu saja
– Anda ambil pucuk gajus dan bersihkannya.
– Jadikan pucuk gajus ni sebagai ulam-ulaman semasa makan tengahari atau malam.

2. Minum air rebusan
– Ambil segenggam pucuk gajus dan bersihkan.
– Rebus pucuk gajus tadi sehingga mendidih.
– Bila dah mendidih, anda biarkan ia suam dan minumlah air rebusan tersebut.

5. Jus Pegaga

Rasanya tak perlu diperkatakan lagi mengenai kelebihan ulaman herba yang satu ini. Pegaga sebenarnya cukup banyak khasiatnya buat tubuh kita.

Samada dimakan mentah bersama nasi sebagai ulam atau rajin sikit boleh hasilkan jus pegaga. Sama-sama punya khasiat yang tersendiri.

Ektra Info

Khasiat Jus Pegaga

– menegangkan kulit dan meningkatkan antioksidan
– tingkatkan kecerdasan minda
– merawat parut pembedahan
– hilangkan kesan selulit dan kulit tegang sewaktu mengandung.
– rawat demam panas
– atasi masalah buasir dan penghadaman
– sejukkan badan dan segarkan tubuh
– kurangkan tahap kolesterol dalam tubuh


Lesung Batu Semakin Tumpul, Begini Cara Nak Tajamkannya Semula, Baru Puas Hati!

Lesung batu yang semakin kerap digunakan waktu bulan puasa ni buat ia semakin tumpul. Proses menumbuk bawang atau sambal belacan jadi tidak lancar gara-gara lesung dan anak lesungnya yang semakin tumpul.

Kalau tiap kali tumbuk sambal tapi susah nak hancur dan lumat, tu maknanya lesung batu kita dah tak berapa nak tajam. Proses tumbuk sambal patutnya sekejap saja jika batunya benar-benar tajam.

Jika anda mengambil masa yang agak lama ketika proses menumbuk, itu bermakna lesung batu kita dah kurang tajam dan tidak lagi berfungsi dengan betul.

Tau tak lesung batu yang terlalu lama juga akan mengakibatkan permukaan jadi licin dan haus. Macam mana nak tajamkan lesung batu ini? Jangan pandang mudah. Walaupun lesung batu bukanlah perkakasan utama tapi ia sangat membantu kerja-kerja memasak. Rasa pun sedap kalau ditumbuk.

Macam mana nak jaga dan tajamkannya?

BAHAN-BAHAN:
Garam kasar
Kulit Kerang

1. Caranya adalah mudah sahaja, ambil garam kasar yang bersaiz besar dan masukkan ke dalam lesung batu.

2. Golekkan dengan penumbuknya dan tumbuk garam ini lumat.

3. Cara kedua pula adalah dengan menggunakan kulit kerang. Tumbuk kulit kerang kerang hingga hancur dan bersihkan permukaannya.

4. Hasilnya permukaan lesung batu menjadi lebih tajam dan kasar. Cubalah.

Tip Jaga Lesung Batu
Siapa kata lesung batu tidak harus dijaga dengan baik. Untuk menjadikan lesung sentiasa bersih, tajam dan terjaga kondisinya, harus ada caranya. Cuba tip yang diberikan ini.

* Selepas digunakan, pastikan lesung batu dibasuh bersih bagi menghilangkan baunya.

* Jika perlu, gunakan sabun untuk hilangkan bau-bauannya.

* Keringkan di tempat yang di bawahnya berjaring seperti tempat letak pinggan. Ini bagi membolehkan bahagian bawah lesung lebih cepat kering dan hilang baunya.

* Selalulah menumbuk garam kasar di dalamnya bagi menajamkan matanya.

* Sesekali tumbuk sebarang jenis cengkerang bagi menajamkan lagi matanya.


Tinggalkan Isu Panas, Puteri Sarah Happy Bawa Anak-anak Bercuti Ke Jepun!

Dalam hidup ini pastinya diuji dengan pelbagai tekanan dan masalah. Jika dalam keadaan begini, pilihlah cara terbaik untuk kekal positif.

Mungkin atas alasan ini juga, Puteri Sarah Liyana yang berdepan dengan kontroversi rumah tangga sejak beberapa hari lalu dilihat tetap meneruskan kehidupannya cerianya seperti biasa.

Terbaru, Puteri Sarah memilih untuk ‘bawa diri’ bersama anak-anaknya iaitu Syaikhul Islam dan Sumayyah untuk bercuti ke Tokyo, Jepun.

Menerusi hantaran di Instagram (IG), Puteri Sarah dilihat berada di lapangan terbang pada awal pagi Jumaat dengan menggenakan pakaian dengan rona hitam putih.

Difahamkan aktres berumur 37 tahun ini akan pulang ke Kuala Lumpur pada awal Januari 2023.

Meninjau di ruangan komen, rata-rata peminat gembira dan bersetuju dengan tindakan pemilik nama Puteri Sarah Liyana Megat Kamaruddin dengan membawa anak-anak bercuti ke Tokyo.

Bahkan ramai mendoakan agar mereka anak beranak dapat  beberseronok tanpa memikirkan isu yang melibatkan individu yang didakwa menjadi perosak rumah tangga, Ira Kazar.

ARTIKEL BERKAITAN :

“Balik Malaysia bawa balik yakuza kak , kasi settle orang ketiga tu 😂” Tulis salah seorang netizen.

“Bestnya rindu Tokyo..jgn lupa gi Kyoto ya sis..tenang kat situ dari Tokyo..gi Nara main dgn rusa liar..Cari monyet snow bayangkan monyet tu 2 ekor monyet yg u tinggalkan Di Malaysia😂. Haiz best..best..Lepas ni maybe next yr gi Hokkaido pulak I bet best kat sana. Nak pesan kat Sana letak tepi semua masaalah n jauhkan dari socmed yg boleh buat gila..enjoy yrself n juga anak2 pasti enjoy.” Saranan daripada salah seorang peminatnya.

“Happy holiday sarah 😘🤍”, Komen yang lain pula.


Jika Hormat Pasangan, Berilah Ruang Apabila Diperlukan. Tetapi Beritahu Segalanya Yang Mereka Perlu Tahu. Ini Kunci Kebahagiaan Hubungan Suami Isteri

Merungkai Makna Sebenar Privasi dan Rahsia Selepas Berkahwin.

Selepas lafaz “aku terima nikah …” segala-galanya berubah. Ikatan perkahwinan ialah gabungan antara dua orang, dua hati, dua entiti, dua jiwa dan dua kehidupan menjadi satu.

Ini termasuklah privasi. Namun, terlalu ramai yang keliru dengan maksud privasi dan mentafsirkannya sebagai rahsia peribadi. Privasi bukan bermaksud rahsia peribadi. Kita bukan sedang berbincang mengenai data peribadi seperti nombor kad pengenalan, nama email dan maklumat peribadi lain. Kita sedang berbicara mengenai privasi antara suami dan isteri.

Privasi adalah satu keadaan di mana seseorang itu tidak diganggu.

Bukankah itu lebih kurang sama dengan rahsia peribadi? Tidak sama sekali. Contoh privasi yang terbaik ialah sewaktu di dalam tandas. Anda perlukan privasi. Anda mahu bersendirian. Anda tidak mahu diganggu.

Sama juga dengan keadaan apabila anda dalam situasi yang sangat kecewa dengan sesuatu perkara. Anda perlukan masa bersendirian untuk tenangkan jiwa. Walaupun telah berkahwin, kadang-kala apabila di dalam situasi ini, pada mulanya memang anda perlukan privasi. Apabila jiwa sudah tenang, barulah pasangan boleh masuk kembali ke jiwa untuk membantu menaikkan semula semangat anda.

Jadi, kalau rahsia peribadi itu bukan privasi, apakah yang dimaksudkan dengan rahsia peribadi itu sendiri?

Rahsia peribadi bermaksud dengan sengaja menyembunyikan sesuatu maklumat dari pasangan. Namun, di sini ada 2 pengecualian sebenarnya. Pengecualian, iaitu perkara yang boleh dirahsiakan.

2 perkara rahsia peribadi tersebut adalah :

1. Perhubungan masa lampau.

Perlu saya tekankan di sini, apa sahaja yang berlaku SEBELUM seseorang suami atau isteri bertemu dan bercinta dengan pasangannya, segala perhubungan masa lampau dan maklumat berkenaan perhubungan lalu itu adalah hak orang itu dan bukannya hak pasangannya. Pasangan tidak mempunyai hak untuk memaksa suami atau isteri mendedahkan apa yang berlaku dahulu, SEBELUM mereka bertemu.

Satu lagi perkara yang paling tidak patut dilakukan ialah “menghukum” pasangan di atas perhubungan masa lalunya. Mengungkit dan memerli pasangan juga sepatutnya dielakkan sepenuhnya. Saya yakin ramai yang buat begini terutakanya semasa bergaduh. Tolong berhenti dan elakkan.

2. Pendapat peribadi yang sensitif contohnya mengenai keluarga pasangan.

Walaupun sudah berkahwin, jika ada pendapat yang tidak baik dan terlalu sensitif terhadap ahli keluarga, simpanlah di dalam hati.

Tidak perlu luahkan melainkan pasangan sendiri yang mahu.

Cara yang paling mudah ialah dengan bersetuju sahaja apabila pasangan sendiri yang berkata perkara yang sama. Kadang-kala, kebenaran itu terlalu pahit untuk ditelan meskipun ianya benar. Terutamanya jika ianya perkara yang tidak elok.

Rahsia peribadi yang sepatutnya tidak dirahsiakan lagi dari pasangan adalah :

1. Password telefon, email dan komputer.

Jika pasangan tidak membenarkan anda memeriksa telefon, email dan komputer, pasti ada perkara yang ingin dirahsiakan. Tiada alasan berkenaan hal ini sebenarnya. Berhentilah mengelak dan menyatakan pasangan tiada hak untuk periksa telefon anda.

Nak Privasi Lepas Kahwin, Kena Tengok Pada Situasinya. Pasangan akan Menjaga Bila Kita Sakit Dan Mengiringi

Mereka adalah pasangan hidup anda. Mereka yang akan menjaga anda bila anda sakit. Mereka yang akan menyuapkan makanan bila anda tak mampu. Mereka jugalah yang akan membersihkan najis kamu apabila kamu terlantar nanti. Dan akhirnya, mereka yang akan mengiringi anda sehingga ke liang lahad. Masih mahu berahsia?

Orang yang dengan rela hati membenarkan pasangan memeriksa telefon dan lain-lain adalah orang yang berterus-terang, terbuka dan tiada rahsia. Di sini akan datangnya kepercayaan dan ikatan yang lebih erat dengan pasangan.

2. Kegiatan harian.

Pasangan sememangnya wajib tahu apa yang anda lakukan seharian. Ini adalah untuk keselamatan anda dan keluarga. Jangan gunakan perkataan mengongkong kerana ianya amat jauh berbeza. Memberitahu ke mana,di mana dan apa yang anda lakukan bakal menenangkan jiwa pasangan dan membuatkannya rasa selamat. Ianya juga bagus jika terjadi apa-apa pada diri anda dan pasangan.

3. Keadaan kewangan.

Pasangan perlu sedia maklum. Selepas berkahwin, kehidupan suami atau isteri kadang-kala bergantung sepenuhnya kepada pasangannya. Jadi, sangat adil bagi pasangan untuk tahu keadaan kewangan keluarga. Mereka perlu tahu, mereka ada hak untuk tahu apa yang dibelanjakan dan apa keadaan semasa kewangan keluarga. Perlu terima pandangan pasangan mengenai hal ini. Kadang-kala mereka ada cadangan dan jalan penyelesaian supaya tidak membazir. 2 kepala pasti lebih baik dari 1.

Pokok pangkalnya adalah hormat menghormati. Jika anda hormat pasangan anda, jangan ungkit perkara yang lalu dan jangan berahsia dengan pasangan tentang perkara sekarang. Jika anda hormat pasangan anda, berilah mereka ruang apabila diperlukan tetapi beritahu segalanya yang mereka perlu tahu.

Anda bukan lagi hidup bujang, sila sedar diri yang pasangan anda adalah tanggungjawab anda. Peribadi anda adalah peribadi pasangan anda. Privasi ini penting, rahsia itu bahaya. Jika disimpan terlalu lama, ia akan membinasa.

Semoga ramai yang membuka mata dan menolak tepi ego berkenaan hal ini. Sayangi pasangan anda. Elakkan akar-akar kecurangan ini dari bertumbuh.


Terkini: Pencarum KWSP Yang Terjejas Boleh Akses Akaun 1 Hingga RM60,000!

Isu pengeluaran Kumpulan Wang Simpanan Pekerja (KWSP) pembentangan Belanjawan 2020 sebelum ini hangat diperkatakan dikalangan warganet apabila had pengeluaran akaun 1 dianggap tidak munasabah.

Lantaran ketika pandemik Covid-19, yang melanda seluruh dunia termasuk Malaysia mengakibatkan ramai yang hilang punca pendapatan. Namun, akhirnya suara rakyat didengar. Terkini, berita gembira buat golongan yang terjejas boleh akses antara RM9,000 hingga RM60,000 di Akaun 1.

Ahli yang mempunyai simpanan dalam Akaun 1 di bawah RM90,000 boleh memohon pendahuluan sebanyak RM9,000 dengan amaun pendahuluan sebanyak RM4,000.

Sementara itu, ahli yang mempunyai simpanan dalam Akaun 1 melebihi RM90,000 akan berpeluang mengeluarkan 10% daripada jumlah simpanan dengan jumlah maksimum RM60,000. Menerusi iniasiatif yang dinamakan sebagai i-SINAR, dilaporkan seramai dua juta ahli akan menerima manfaat ini dengan anggaran jumlah bernilai RM14 bilion.

BAYARAN SEMULA SELEPAS DAPAT PEKERJAAN

Bagaimana pun jumlah yang diberikan itu perlu dibayar semula apabila ahli sudah mendapat pekerjaan dan mula kembali mencarum.

Maklumat lebih lanjut serta butiran terperinci mengenai kelayakan i-Sinar serta terma dan syarat akan dimaklumkan dalam masa terdekat.

SIARAN AKHBAR


Guna Cecair Peluntur Aje Nak Bersihkan Papan Pemotong. Ahli Kimia Ini Kongsi Petua.

Papan pemotong ini memang banyak gunanya. Tapi jika tak jaga kebersihan boleh menjadi ‘sarang’ bakteria. Maklumlah hari-hari kita guna ketika didapur.

Menurut Dr Charles Gerba iaitu seorang ahli mikrobiologi di Universiti Arizona mengatakan ” Papan pemotong di dapur mempunyai 200 kali ganda bakteria berbanding bakteria di mangkuk tandas”.

Dan bakteria ini adalah sama seperti bakteria di dalam tinja anda. Ianya adalah kuman Salmonella dan juga E. coli.

Sebenarnya walaupun kita telah membersihkan papan pemotong itu dengan cermat, masih akan terdapat juga bakteria tersebut pada papan pemotong tersebut terutamanya papan pemotong yang mempunyai calar dan daki yang kehitaman pada papan pemotong tersebut.

Sehubungan itu, menerusi facebook Fatimah Salim yang juga merupakan seorang ahli kimia, berkongsi cara untuk membersihkan papan pemotong dengan cara yang mudah tanpa perlu menyental.

IKUTI PERKONGSIAN INI

Tahukah anda, papan pemotong merupakan alat penggunaan dapur yang paling kotor?!Jika tidak dibersihkan dengan betul dan kerap, ianya boleh menjadi ‘sarang’ kepada beribu jenis kuman.

Ada banyak petua dan cara membersihkan papan pemotong ini. Namun bergantung kepada tahap kekotoran, kadang-kadang ianya tidak berkesan perlukan lebih masa, usaha dan tenaga (menyental).

Di sini, saya kongsikan cara yang lebih mudah, cepat dan tanpa perlu menyental. Cara ini hanya sesuai untuk mereka yang berani, teliti dan cermat.

CARANYA:

• Lap dan keringkan permukaan yang perlu dibersihkan.
• Tuangkan cecair peluntur Clorox secara perlahan-lahan pada bahagian papan pemotong yang kotor. Pastikan seluruh permukaan yang mengandungi kotoran degil berjaya dibasahkan. Boleh gunakan sudu keluli tahan karat untuk ratakan.
• Tinggalkan selama 30 minit untuk tindakbalas yang optimun. Atau lebih lama bergantung kepada hasil yang diperolehi.
• Cuci dan rendam papan pemotong seketika sehingga BAU cecair peluntur hilang. Ini untuk memastikan tiada cecair peluntur yang tertinggal pada papan pemotong.
• Dan gunakan seperti biasa.

PERHATIAN:

1) Cecair peluntur Clorox mengandungi bahan kimia aktif natrium hipoklorit yang bersifat bes yang kuat, boleh merengsa/ menghakis kulit. Maka, berhati-hati semasa menggunakannya dalam keadaan pekat ini. Jika terkena kulit, segera basuh dengan air.

2) Sila tutup mulut dan hidung dengan kain atau topeng kerana cecair peluntur mudah meruap dan menghasilkan bau yang kuat. Ianya boleh menyebabkan komplikasi lain.

3) Pastikan aktiviti ini dibuat dalam ruang yang mempunyai pengudaraan yang baik contoh ruang terbuka atau ada tingkap.

Nota: Tidak perlu tuang banyak cecair peluntur ini. Cukup sekadar rata ke permukaan yang perlu dibersihkan. Jimat dan kurang bau yang tidak menyenangkan.

Kredit: Fatimah Salim


Bermain Banjir, Alami Pendarahan. Ibu Ni Kongsi Kisah Anaknya, “Kalau Lambat Anak Saya Boleh Maut!”

Umumnya bila lintah sekadar menghisap darah pada bahagian luar tubuh, tidaklah bahaya. Namun apa yang ditakuti jika lintah tersebut masuk pada bahagian-bahagian tertentu dalam tubuh yang akhirnya boleh menyebabkan kekurangan darah dan membawa maut. Bimbang ini terjadi pada musim banjir ini, dek kerana anak-anak memang suka bermain air malah ada yang seronok berenang-renang di kawasan banjir sepertimana yang dipaparkan ada satu kes di Rantau Panjang yang hampir sama jalan ceritanya. Semoga jadikan ini pengajaran dan agar kita lebih berhati-hati menjaga keselamatan anak-anak di musim banjir ini.

Ini paparan beritanya.

“DOKTOR kata kalau saya terlambat, anak mungkin mengalami pendarahan yang teruk dan boleh membawa maut,” Siti Hariaty Bee Ismail, 36.

Siti Hariaty, ibu kepada Nur Adriana Bee Zulkarnain, 4, yang mengalami pendarahan dipercayai selepas digigit lintah ketika bermain banjir di rumahnya di Kampung Gual Sitok di Rantau Panjang.
Ibu kepada tiga anak itu berkata, dia hanya menyedari kejadian itu selepas ternampak kesan darah pada seluar anaknya semalam.

“Pada mulanya saya sangka ia hanya luka biasa tetapi selepas diperiksa, saya terkejut apabila melihat darah keluar dengan banyak (pada kemaluan) dan mula mengesyaki lintah masuk di bahagian itu.

“Apa yang saya pelik, dia langsung tidak menangis dan tidak berasa sakit tetapi saya perasan sejak dua hari lalu Nur Adriana kelihatan pucat mungkin kerana kehilangan darah yang banyak.

“Saya syak mungkin lintah itu masuk ketika anak bermain air banjir berhampiran rumah pada Ahad lalu.

“Saya kemudiannya meminta bantuan jiran supaya menghubungi bomba untuk membawanya ke klinik berdekatan kerana rumah sudah terperangkap dengan banjir,” katanya ketika dihubungi hari ini.
Menurutnya, pihak klinik kemudiannya mengarahkannya untuk terus membawa Nur Adriana ke Hospital Raja Perempuan Zainab II (HRPZ II), Kota Bharu untuk mendapatkan rawatan segera.

“Pemeriksaan di hospital mendapati hanya terdapat kesan gigitan di bahagian punggung dan Nur Adriana dibenarkan pulang ke rumah pada 2 petang hari ini.
“Saya bersyukur anak selamat. Saya akan lebih berhati-hati selepas ini untuk elak kejadian sama berulang,” katanya.


“Suami Tetap Puji Cantik.” Wanita Ni Kongsi Pengalaman Muka Naik Bengkak, Sembap & Berkedut Hitam Selepas Hamil!

Setiap wanita yang mengandung tidak sama alahannya. Ada yang biasa-biasa sahaja  dan boleh menjalani kehidupan tanpa sebarang masalah. ada yang alahan teruk sehingga terpaksa ditahan di wad.

Namun bagi wanita ini berbeza. Dia berkongsi perubahan yang berlaku pada dirinya ketika mengandungkan anaknya yang ketiga.

Perubahan tersebut lama-kelamaan kembali pulih usai dia melahirkan anaknya. Ikuti kisah ibu ini yang dimuat naik di dalam facebooknya.

Maaf terlalu banyak yg pm tentang gambar yg sy up dekat story. Saya jawab dekat sini yer. Tk larat nak balas 1.1

Muka saya berubah teruk masa mengandung 3 bulan anak ke3 .

Muka saya siket² naik bengkak + sembap + berkedut + hitam . Awak semua terkejut . Saya berlipat kali ganda terkejut . Tak pernah pembawakkan budak seteruk nie .

Masa mengandung , hari² stress , nak berdepan dengan org ramai. Sy cuma mampu senyum , tapi dalam hati , hancur lebur.

Tapi lepas bersalin , siket demi siket semUaNya hilang. Bengkak mula surut , hidung beso mula elok, kulit makin cerah . Jangan tnya pakai produk ape.

Sy tkpakai pape . Yer ramai kata , terlalu berbeza. Mcm org tua , macam nenek , sy tkblh menidakkan. Sbb mmg itu yg jadi dekat sy .

Alhamdulilah. Syukur kehadrat ilahi. SegalaNya dah back to normal. Terima kasih pada suami Pendekar Laut yg sentiasa puji sy cantik, wlupn sy tahu sebalikNya. Dia nak sedapkan hati isteri dia.


“Dah Lama Hidup Sorang, Nak Peneman Habiskan Sisa Hidup Bersama.” Atok 74 Tahun Kahwini Nenek 67 Tahun

Setiap insan dijadikan berpasang-pasangan antara lelaki dan wanita. Ada yang jodohnya awal, ada pula sebaliknya. Berbeza dengan pasangan pengantin ‘baru’ ini, mereka bertemu jodoh dalam usia yang sudah melebihi separuh abad.

Namun, itulah namanya jodoh. Tak kira mudah mahupun tua, andai Dia sudah menetapkan begitu siapa kita mahu menghalangnya.

Hari ini dalam sejarah.

Pengantin lelaki(D) 74 tahun

Pengantin perempuan(J) 67 tahun

Bile ditanye mengapa nk kawin,

Jawap pengantin lelaki “saya duduk seorang,lama dah…kena ada peneman utk habiskan sisa hidup saya….ceria,bahagiakan saya hingga saya menhembuskan nafas yang terakhir”

Aku nk menitik air mata bile dengar seorang lelaki yg berpangkat atok ckp camtu…kite ni manusia fitrahnye berpasang pasangan…setiap ape yg terjadi ade sbb dan hikmahnye…semoga panjang umor dan jodoh saya doakan kepade pengantin hari ini..amin


Dulu Cuak Bila Isteri Hamil Mengadu Sakit. Penjelasan Bapa Ini Memang Mengejutkan!

Memang apabila bergelar suami, serba serba kena tahu terutama apabila pengalaman pertama bergelar ayah. Kadang kala, apabila isteri mengadu rasa sakit, letih dan sebagainya, membuatkan ada yang rasa cuak. Maklumlah 9 bulan mendengar keluhan yang sama daripada isteri.

Dulu saya la paling cuak kalau isteri saya mengadu sakit pinggang lebih-lebih lagi masa tengah hamil anak pertama kan.

Padahal kontraksi di awal-awal kehamilan ni boleh jadi kontraksi palsu je ( Braxton Hicks Contractions ). Bezanya kontraksi palsu dengan kontraksi nak melahirkan ni adalah kontraksi palsu tu tak teratur dan kadang-kadang je muncul. Ia boleh menyebabkan rasa tak selesa je tapi kadang-kadang boleh menyakitkan.

Saya faham sangat apa yang si suami rasakan lebih-lebih lagi kalau takde langsung ilmu tentang kehamilan isteri.

Sini sana nak ajar sikit ilmu nak tahu isteri kita ni dah nak bersalin ke belum. Ada 3 tanda utama kalau isteri nak bersalin, terutamanya bila dah cukup bulan.

1. Keluarnya air ketuban
Cuma kadang-kadang ada yang konfius samada tu air ketuban atau air kencing. Segera pergi ke doktor untuk kepastian ye. Cuma kalau ketuban pecah sebelum 37 minggu kehamilan, ia dipanggil Preterm Premature Rupture of Membranes ( PPROM ). Yang ni memang kena cepat-cepat pergi jumpa doktor sebab banyak komplikasi boleh berlaku pada bayi dalam kandungan tau.

2. Keluar ‘bloody show’
Lendir yang berwarna coklat atau bercampur darah keluar daripada vagina isteri. Kalau dah ada ni cepat-cepat la bawa isteri ke hospital ye.

3. Kontraksi yang berterusan
Biasanya isteri korang tu akan rasakan kesakitan yang makin lama makin kerap. Makin lama makin kuat dan akhir sekali sakitnya boleh jadi setiap 5 minit sekali. Kalau si isteri dah mengadu sakit di bahagian belakang dan pinggang yang berterusan, makin lama makin kuat dan teratur tu maknanya dah tak lama dah tu walaupun dia mengadu di tengah malam buta.

Jadi, kepada para suami di seluruh dunia, tolong jaga isteri kita ye. Kalau dia mengidam tu tunaikan je la asalkan bukan benda yang merapu. Sebab kita tak tahu, itu mungkin permintaan yang terakhir dia.

Bersalin dan proses kelahiran ni bukan proses yang biasa, ia melibatkan dua nyawa yang bila-bila masa je boleh pergi selamanya. Itu lah pengorban dasyat yang para isteri kita semua sanggup hadapi! Tolong sebarkan ilmu ni kat kaum keluarga dan suami masing-masing juga ye. Kita taknak ada lelaki yang tak tahu ilmu ni sampai ada isteri terpaksa beranak dalam kereta sebab si suami takde ilmu nak cam tanda-tanda nak beranak ni!


“Tabung Untukmu Sayang.” Hidap ‘Cerebral Palsy’, Izzati Perlu Bantuan Beli Susu Khas & Lampin Berjumlah RM6,760!

Usianya sudah memasuki 19 tahun, namun dia hanya mampu terlantar di rumah. Segalanya dilakukan oleh ibunya memandangkan dia tidak berupaya untuk menguruskan diri sendiri.Lebih menyedihkan si ibu tidak bekerja tetapi terpaksa menanggung beban kewangan yang besar setiap bulan.

Ini secebis kisah penderitaan yang terpaksa ditanggung oleh gadis bernama Izzati yang menghidapi penyakit ‘Cerebral Palsy’ sejak berusia 6 bulan.

TABUNG UNTUKMU SAYANG
– ADIK IZZATI
Bismillahirahmanirahim..Kami dengan ini melancarkan ‘Tabung Untukmu Sayang – Adik Izzati’ bagi mengajak rakyat Malaysia untuk berkongsi rezeki bagi membantu adik Norizzati Hairudin 19 tahun, terlantar menghidap penyakit ‘Cerebral Palsy’ yang disahkan ketika berusia 6 bulan.
Kos keperluan khasnya mencecah RM1,300 sebulan termasuk susu khas dan lampin.
Tabung ini akan ditutup setelah mencecah sasaran RM6,760 dan akan diserahkan dalam bentuk berikut selepas selesai proses pembelian,
1) 6 bulan bekalan susu Ensure Gold Vanilla 850g
RM89 x 10 tin sebulan x 6 bulan = RM5,340
2) 6 bulan bekalan lampin Drypers Wee Wee Dry – XXL
RM35 x 2 pek sebulan x 6 bulan = RM420
3) Bantuan kewangan one-off RM1,000
Jumlah: RM6,760

Ibunya Siti Aminah Mohamed tidak bekerja kerana masalah kesihatan serta perlu menumpukan sepenuh masa untuk anak syurganya itu.Beliau bergantung pada bantuan bulanan JKM (RM350) dan Baitulmal (RM250) untuk keperluan khas Izzati dan keperluan hariannya.
Aminah bersama Izzati kini tinggal dirumah sewa anak keduanya yang telah berumahtangga di Kg Kemus, Alor Gajah, Melaka itu sebelum ini disantuni oleh kru kami melalui siri lawatan awal (Lawatan Kasih)


“Susun Kata Ayat Cair Penilai. Terbaik.” Ayah Ni Kongsi Surat Anak Mohon Bajet Beli Kolam Sempena PKP. Sweet Je!

Sepanjang diadakan Perintah Kawalan Pergerakan (PKP ) ini, pelbagai karenah dan kes dilaporkan . Selain masalah sesetengah pihak yang melanggar arahan PKP, ada juga kes yang mana pelbagai pihak berkongsi pengalaman dan situasi mereka.

Ini termasuklah satu kisah yang dikongsikan oleh seorang bapa. Menurut Ir. Khairil Nizam yang memuat naik sekeping surat yang ditulis anaknya untuk mendapatkan bajet bagi membeli kolam.

Anak-anak millennia. Request minta budget dari ayah bersempena PKP.
Ayah masih berbincang dgn Menteri Kewangan aka Bentaraguru utk kelulusan supplementary budget nih 🤣🤣

Dahle permohonan menjelang Ramadhan

Dalam pada itu, surat yang dimuat naik tersebut mendapat reaksi dari pengikut lelaki berkenaan. Rata-rata memuji dan meminta supaya si ayah mempertimbangkan permohonan tersebut.

Seorang ayah yang baik, tuan perlu pertimbangkan pemohonan ni.

Bila tuan luluskan, ia akan mendatangkan kegembiraan pd si anak. Saya tahu laa rasa tu sebab saya seorang anak. 🤣

Tak mustahil bila tuan luluskan, mereka akan membesar menjadi anak yang terus patuh & taat pd tuan.

Tak kurang juga ada yang memuji akan usaha anak-anak lelaki berkenaan selain turut memuji akan tulisan pada surat tersebut yang cantik dan kemas.

Tulisan dia sangat cantikkk

100 je tu. Usaha mereka
dah ada. Ayahanda support sikitttt

Umor brapa Kp?Pandai tulis surat rasmi..Letter head nasib xdak..Bakal Jadi SU Agong PAS satu masa nanti..Insyaallah.

Menteri kewangan luluskan dgn syarat yg semua perbelanjaan akan dikeluarkan drpd perbendaharaan ayah sahaja. 100% termasuk kos rantai emas yg tertangguh dibelikan dek penguatkuasaan PKP fasa 1.

Alololo sweetnya… lawa tulisan anak Tuan. Ahli Majlis Syura sila luluskan permohonan ini segera ya 😆😆

Adalah amat wajar meluluskan permohonan tersebut..

Tuan Bagi rm100 kalau boleh extra sikit boleh beli aksesori kolam berkenaan

mashaallah cantik dan kemas tulisan nya. Semoga sukses terus ya Ain.

Tukar sumbangan kepada pembiayaan. Anak boleh bayar secara ansuran kepada ayah RM50/bulan selama 12 bulan.

Win-win situation. Anak dapat kolam, ayah dapat kembangkan duit.

Comellllll sgt surat yg dia buat.surat yg sgt baik.hehehe..x mmpu nk tolak pmintaan ank tu…sy luluskan..

A+ tulisan..susun kata ayat cair penilai..terbaik tuan


Bahaya Bila Pitam Secara Tiba-Tiba. Alert Puncanya Untuk Elak Jadi Kronik.

Pitam adalah suatu fenomena biasa di kalangan warga tua dan muda. Dalam kebanyakan kes, ia bukanlah sesuatu yang serius. Tiada rawatan spesifik diperlukan. Ia dikenali sebagai syncope di kalangan masyarakat perubatan.

Di antara sebab-sebab seseorang itu menjadi pitam ialah :

1. KEADAAN SEKELILING

Keadaan sekeliling amat mempengaruhi sistem pengaliran darah dan sistem saraf bagi seseorang individu. Keadaan yang mendesak seperti berada di tempat yang terlalu padat, melakukan senaman fizikal yang berat, terlalu lapar, terlalu haus, atau berdiri lama di tengah panas terik boleh menyebabkan mereka pitam dan pengsan. Begitu juga jika mereka bangun dari keadaan duduk atau baring terlalu cepat.
.
Keadaan sebegini disebabkan di dalam tubuh kita terdapat sistem vasovagal yang mengawal keseimbangan hormon, emosi, saraf dan peredaran darah. Apabila ia terganggu, ia menyebabkan keadaan pitam atau syncope.
.
Vasovagal syncope disebabkan oleh tekanan emosi, terlalu takut, dimalukan di khalayak, atau merasa tidak selesa di perhimpunan ramai. Emosi yang bercelaru ini menyebabkan sistem saraf akan menghalang darah ke otak, lalu menyebabkan pitam.
.
Hypoxic syncope berlaku akibat kekurangan oksigen (hypoxia) iaitu apabila udara mengandungi kurang dari 16% oksigen. (Kurang dari 11% boleh menyebabkan rasa susah bernafas (suffocation) dan kematian).
.
Sama ada otak kita kekurangan oksigen atau pengaliran darah ke otak tidak mencukupi, tubuh akan menerima ‘signal’ agar sesuatu harus dilakukan. Tubuh akan bertindak balas dengan mengecutkan saluran darah ke bahagian tubuh yang kurang penting, supaya darah dapat dihantar ke bahagian otak bagi membekalkan oksigen.
.
Penghantaran darah dipercepatkan untuk mempercepatkan degupan jantung (tachycardia). Kadar pernafasan juga dipercepatkan bagi meningkatkan tahap kandungan oksigen.
Proses ini akan menyebabkan kulit pesakit berwarna pucat, bernafas dengan laju, loya dan muntah, dan lemah anggota terutamanya kaki. Jika tidak terkawal ia akan menyebabkan pitam.

.
2. HYPERVENTILATION

Individu yang berada dalam keadaan hyperventilation biasanya akan menarik nafas pendek tetapi dengan kadar laju. Tujuannnya adalah untuk menampung kepekatan oksigen yang kurang. Ia juga menyebabkan kepekatan carbon dioxide (CO2) di dalam darah menurun secara mendadak dan mengakibatkan pitam.
.
Keadaan ini berlaku di kalangan orang yang terperanjat, terlalu stress atau mengalami masalah keresahan (anxiety disorders). Saya pernah menerima seorang eksekutif wanita yang pitam kerana dimarahi oleh pegawai atasannya. Beliau tidak dapat menahan rasa terperanjat, malu dan marah di khalayak lalu pitam.

.
3. KEKURANGAN GULA DALAM DARAH

Otak memerlukan bekalan gula yang berterusan untuk berfungsi 24 jam tanpa berhenti. Kekurangan gula berlaku pada mangsa bencana alam yang tidak mendapat bekalan makanan untuk beberapa hari. Mereka yang terlalu menjaga pemakanan dengan ketat juga mengalami masalah serupa.
.
Seorang pesakit mengadu selalu sakit kepala dan badannya lemah. Dia pernah beberapa kali pitam di pejabat. Bila saya periksa, saya dapati kandungan gulanya terlalu rendah. Alasannya untuk menjaga berat badan kerana majlis perkahwinannya akan berlangsung tidak lama lagi.
Kandungan gula sebanyak 3.5mmol/ml menyebabkan pesakit mula berasa pitam manakala bacaan GM 2.0mmol/ml pasti menyebabkan seseorang itu pitam.

.
3. ANEMIA

Anemia berlaku apabila pesakit mempunyai kurang bilangan sel darah merah. Sel-sel ini penting untuk membawa oksigen ke jantung dan otak. Biasanya anemia berlaku pada gadis yang mengalami pendarahan haid yang banyak.

.
4. KEHAMILAN

Bagi wanita muda yang hamil, tubuh mereka mengalami beberapa perubahan dalam sistem peredaran darah. Darah mereka di’kongsi’ dengan bayi yang di dalam rahemnya.
Rahem yang membesar menekan saluran darah besar aorta dan inferior vena cava yang menyalurkan darah semula ke jantung dan ke otak.
.
Seorang gadis berusia 18 tahun telah dibawa oleh ibunya ke klinik kerana pengsan di dapur rumah. Beliau juga kelihatan selalu penat. Ujian air kencing untuk kehamilannya positif. Ibunya pula yang pitam akibat terkejut menerima berita itu.

.
5. MASALAH JANTUNG

Masalah jantung di kalangan remaja jarang diketahui sehingga mereka melakukan aktiviti fizikal di luar rumah. Antara masalah jantung ialah degupan jantung yang tidak seragam (irregular rhythm) dan kebocoran kecil pada dinding tengah jantung (Septal Defect). Jika remaja atau wanita muda pitam setelah melakukan aktiviti senaman yang berat, mereka perlu dihantar untuk pemeriksaan.


Nak Ambil Vitamin C Boleh Tapi Kena Faham Penggunaannya. Doktor Ini Jelaskan Sebabnya.

Vitamin C adalah vitamin yang larut dalam air. Ia tidak disimpan dalam tubuh. Jadi ia harus diambil secara berterusan dalam makanan. Banyak makanan terutamanya buah-buahan yang membekalkan vitamin C. Antaranya buah oren dan pelbagai jenis limau tempatan, mangga, cili hijau, brokoli,dan tomato.

Ada kalanya pemakanan yang kita makan tidak cukup dengan vitamin C, terutama jika makan makanan yang berproses.
Makanan segar yang kita makan membekalkan sebahagian kecil peratusan yang diperlukan oleh tubuh. Jika kita mengambil makanan berproses, tiada vitamin yang dapat dibekalkan ke dalam tubuh.

Oleh itu kita perlukan suplemen vitamin C. Untuk mencapai tahap membantu rawatan, (therapeutic dose) kita memerlukan dos yang lebih tinggi iaitu antara 500 mg dan 1,000 mg vitamin setiap hari. Dos yang sebegini boleh didapati dari kebanyakan farmasi dan ia bukanlah dos berbahaya.

Saya mencadangkan agar berbincang dengan doktor yang faham tentang penggunaan Vitamin C, agar tidak keliru dengan fakta yang salah selalu diberikan kepada masyarakat.
Ada beberapa jenis suplemen Vitamin C.

1. ASCORBIC ACID

Ia boleh didapati dalam bentuk natural atau sintetik. Ia ada dalam bentuk pil kunyah (chewable tablet) atau kapsul, cecair dan powder. Ia boleh menyebabkan keradangan perut jika diambil dalam dos yang tinggi dan perut yang kosong.

2. BUFFERED VITAMIN C

Ia mengandungi garam mineral bersama ascorbic acid. Kurang berasid dan sesuai untuk mereka yang mempunyai masalah gastritis. Contohnya calsium ascorbate.

3. VITAMIN C DENGAN BIOFLAVONOIDS

Bioflavonoids adalah komponen tumbuh-tumbuhan yang menambahkan fungsi antioksida pada vitamin C. Ia juga menambahkan kadar penyerapan vitamin dalam usus.

4. TOPICAL VITAMIN C

Ia adalah serum yang mengandungi vitamin C yang pekat. Ia sesuai digunakan sebagai sapuan pada kulit sebagai salah satu cara melambatkan penuaan terutamanya kulit muka.

Apa yang pasti, dapatkan nasihat doktor jika inginkan kepastian lanjut mengikut kesihatan.


Baking Soda Dalam Masakan Itu Biasa. Ada 13 Lagi Kegunaannya, Tapi Ramai Belum Biasa Buat!

Mungkin selama ini ada antara kita hanya mengenal Baking Soda sebagai bahan yang perlu digunakan dalam penyediaan pastri. Namun sebenarnya baking soda ini mempunyai banyak kelebihan dan cukup popular di kalangan mereka yang gemar menggunakan bahan secara alami dalam penjagaan kesihatan, kecantikan bahkan dalam hal menguruskan rumah tangga.

Ingin tahu lebih detail apa lagi yang boleh dilakukan dengan baking soda ini, ayuh perhatikan 13 manfaatnya selain tujuan utama kita membeli baking soda adalah untuk membuat kek dan biskut.

Kalau ada sesiapa yang tak suka pakai deodoran, atau tak boleh pakai deodoran, boleh guna baking soda ni. Caranya, basahkan bahagian bawah lengan seadanya, pastu tepek la baking soda ni. Macam tepek bedak la juga kaedahnya.

Nak-nak pula baju sekolah anak-anak atau uniform suami yang berdaki dan kotor. Anda  boleh rendam baju-baju tersebut dalam air sabun kemudian  campur sedikit dengan baking soda dalam air tersebut.

Ini bukan pencuci mulut yang ala dessert tu tau. Ni pencuci mulut ala-ala listerine tu la. Anda perlu campurkan baking soda dengan air, kemudian gunakan untuk berkumur. Lepas ini tak yah lagi beli listerine. Jimat duit.

Kiranya macam skrub muka untuk tanggalkan kulit  mati di wajah. Caranya, campurkan baking soda dengan sedikit air sampai jadi pes. Pastu gosok-gosok perlahan pada wajah. Kesannya kulit lebih berseri dan halus.

Kadang-kadang anda perasan tak sikat rambut tu dah berkerak-kerak. Penuh dengan sel-sel kulit kepala dan kelemumur. Takkan nak cungkil satu-satu bilah sikat tu kan. Cara paling senang, bancuh baking soda dengan air suam, kemudian rendam. Agak-agak dah lama, bilas dengan air biasa. Pasni sikat anda akan jadi bersih dari daki-daki  itu semua.

Baking soda juga boleh jadi skrub badan. Caranya sama seperti buat skrub muka tadi. Tapi untuk lebih best [sebab kulit badan tak sama dengan kulit muka], campurkan dengan sedikit garam. Kiranya skrub tadi ada bahan tambahan la. Kalau yang suka berendam pula, campurkan baking soda + garam dalam air rendaman tu. Kalau nak wangi tambah la minyak yang wangi.

Seminggu sekali masa nak gosok gigi, cuba campurkan baking soda dengan ubat gigi. Pastu gosok gigi macam biasa. Secara tak langsung boleh memutihkan gigi anda.

Tau ke apa mopiko tu apa? Ubat untuk gigitan nyamuk tu. Kalau takda mopiko takpa. Cuba campurkan baking soda dengan sedikit air sampai jadi pes, pastu tepek saja kat tempat yang ada kesan gigitan nyamuk.

Pun boleh guna kaedah mopiko tadi.

Kalau karpet anda kotor, payah-payah sangat taburkan sahaja baking soda di atas karpet. Kemudian gunakan penyedut hampa gas untuk bersihkan karpet tersebut. Insya-allah semua kotoran akan hilang.

Penyelesaian untuk rambut berminyak, taburkan baking soda pada rambut lepas itu blow rambut dengan hair dryer.

Cara macam buat skrub muka juga. Tapi tenyeh di bahagian blackhead.

Ini memang petua orang dulu-dulu. Rebus daging dengan sedikit baking soda, supaya daging tak liat.

Sumber : SYANI


Rupanya Murid Darjah 6, Mangsa Treler Muatan Besi. Ramai Simpati, Yayasan Beri Bantuan.

Pilu hati melihat mangsa kemalangan treler muatan besi yang berlaku di Pasir Puteh Kelantan semalam.

Menerusi media sosial semalam, laporan akhbar dan perkongsian warganet mengenai kemalangan itu begitu menyentuh hati.

Lebih meruntun jiwa apabila melihat sebuah keluarga kehilangan ibu tersayang dan anaknya pula putus kaki.

Moga akan lebih ramai lagi membantu adik ini untuk meneruskan kehidupannya akan datang.

“Dapat tahu salah seorang mangsa kemalangan di Pasir Puteh pagi tadi merupakan orang miskin dan susah.”

Adik ini cedera parah dimana telah kehilangan ibunya dalam kemalangan melibatkan sebuah treler muatan besi menghempap beberapa buah kereta, berpuluh basikal dan motosikal.

Adik ini patah di beberapa bahagian tubuh badan, putus sebelah kakinya dan luka parah. Kluster perubatan yayasan raja shamri sedang berhubung rapat dengan sahabat2 di hospital …

Ibunya telah dihantar kampung halaman bagi dikebumikan dengan segera.

Bantuan Buat Keluarga Mangsa

Yayasan Raja Shamri terpanggil untuk bantu ringankan beban keluarga adik ini.

Abang Raja sendiri telah luluskan segera untuk bantuan yang perlu bagi adik ini.

Jom semua kita pakat-pakat bantu adik ini. Dapat tahu juga adik ini merupakan anak pelajar darjah 6 di sebuah sekolah di pedalaman. Wakil kita di bukit awang akan bagi info dari masa ke semasa.

Nantikan perkembangan semasa dari kita ya.

Apa – apa pertanyaan lanjut boleh rujuk mana – mana sukarelawan 3rdForce kawasan. Kita bantu mereka yang terbeban hari ini, ALLAH akan bantu pula kita bila tiba hari kita memerlukan.

Jom jadi orang baik-baik.

Media Team, Yayasan Raja Shamri

KELUARGA TALK: PENGORBANAN SEORANG IBU DEMI BAHAGIAKAN KELUARGA.


Bila Beli Rumah Subsale & Nak Dapatkan Kunci Lebih Awal, Peguam Ni Jelaskan Risikonya!

Merancang untuk membeli rumah untuk tujuan pelaburan mahu pun untuk didiami, itu suatu permulaan yang bagus. Bila niat sudah ada, ilmu berkenaannya kenalah dicari agar serba sedikit kita tahu mana yang terbaik, mana yang boleh dan mana yang harus dijauhkan dalam membuat keputusan.

Ini sebagaimana yang dikongsikan oleh peguam ini berkenaan urusan membeli rumah subsale atau juga kita panggil membeli rumah second hand. Jom ketahui lanjut perkongsian bermanfaat ini.

URUSAN JUAL BELI RUMAH SUB-SALE BELUM SELESAI, BOLEH TAK PEMBELI NAK MINTAK KUNCI RUMAH UNTUK MASUK LEBIH AWAL?

1. Saya dapati ada pembeli rumah subsale yang kadang-kadang tak sabar untuk mendiami rumah yang dibelinya, walaupun urusan jual beli rumah tersebut masih belum sempurna sepenuhnya.

2. Kadang-kadang baru saja tandatangan perjanjian jual beli (SNP), dah nak mintak kunci rumah daripada penjual.

3. Antara alasan mereka untuk memasuki rumah tersebut lebih awal adalah :

– tuan rumah sewa nak balik rumah yang mereka sewa;
-mereka tiada tempat lain untuk tinggal;
-mereka juga kata mereka dah bayar deposit kepada penjual, jadi sepatutnya mereka dah ada hak terhadap rumah tersebut,
-mereka kata nak renovate rumah tersebut terlebih dahulu sebelum berpindah ke rumah tersebut, dan lain-lain alasan lagi.

4. Tahukah anda, dari segi amalan guaman hartanah yang sebenar, dalam urusan jual beli rumah subsale, milikan kosong sesebuah rumah hanya akan diserahkan oleh penjual kepada pembeli setelah pindah milik didaftarkan daripada nama penjual kepada nama pembeli, dan pembeli telah menjelaskan keseluruhan baki harga jual beli kepada penjual, sama ada melalui pembiayaan bank atau secara tunai.

5. Amalan guaman ini biasanya dinyatakan secara jelas di dalam SNP yang ditandatangani oleh kedua-dua belah pihak.

6. Oleh yang demikian, tindakan pembeli meminta kunci untuk mendiami rumah tersebut lebih awal adalah bertentangan dengan peruntukan dalam SNP dan bertentangan dengan amalan guaman hartanah yang sebenar.

7. Bukan itu sahaja, tindakan pembeli untuk mendiami rumah tersebut lebih awal sebelum milikan kosong diserahkan secara rasmi kepada mereka sebagaimana yang dinyatakan dalam SNP, juga akan mendedahkan pembeli kepada beberapa risiko kerugian.

8. Antaranya termasuklah:

A. Sekiranya berlaku sebarang masalah dalam urusan jual beli rumah tersebut yang menyebabkan SNP terpaksa dibatalkan, maka pembeli hendaklah menyerahkan kembali rumah tersebut kepada penjual.

Bayangkan ketika itu rumah tersebut telah penuh dengan barang-barang pembeli, bukankah ia akan menjadi masalah kepada pembeli untuk mengangkut keluar barang-barang tersebut? Dah lah terpaksa keluar kos untuk angkut keluar barang-barang, malu dengan jiran-jiran pun satu hal jugak.

B. Katakanlah ketika itu pembeli dah buat renovation terhadap rumah tersebut, sekiranya SNP terpaksa dibatalkan dan rumah tersebut terpaksa dikembalikan kepada penjual, segala renovation pada rumah tersebut jadi hak tuan rumah sepenuhnya. Tak fasal-fasal tuan rumah yang untung akibat ketidaksabaran anda. Dan perlu diingat, anda juga tak boleh tuntut sebarang ganti rugi terhadap penjual atas segala kos renovation yang telah dikeluarkan kerana ianya atas risiko anda sendiri.

C. Katakanlah berlaku kematian kepada penjual sebelum urusan jual beli rumah tersebut selesai, rumah tersebut akan dianggap sebagai harta pusaka simati dan waris-waris si mati berhak menuntut rumah tersebut sebagai harta pusaka.

Bayangkan ketika itu anda telah mendiami rumah tersebut lebih awal, dan waris kepada penjual pulak ingin menuntut rumah tersebut daripada anda, sudah pasti ianya boleh menyebabkan perbalahan dan pergaduhan antara kedua-dua belah pihak.

D. Selain daripada itu, kadang-kadang ada juga rumah yang dibeli itu, tanpa pengetahuan pembeli, dalam proses lelongan oleh pihak bank. Sekiranya anda telah mendiami rumah tersebut dan dapat tahu yang sebenarnya rumah tersebut telah dilelong, sudah pasti anda terpaksa menyerahkan rumah tersebut kepada pembeli yang berjaya dalam lelongan tersebut.

Pernah berlaku kes di mana rumah dah “diserahkan” kepada pembeli lebih awal, tiba-tiba rumah kena lelong dan dah ada pembida yang berjaya. Memang bergaduh lah jawabnya antara 3 pihak tersebut; penjual, pembeli dan pembida yang berjaya. Bukankah ini akan menimbulkan masalah kepada semua pihak terutamanya pihak pembeli?

9. Jadi elakkan lah minta kunci lebih awal daripada penjual sebelum urusan jual beli rumah tersebut sempurna.

10. Sebaiknya anda perlu merancang terlebih dahulu sebelum membeli sesebuah rumah. Pastikan sekurang-kurangya dalam tempoh 3 hingga 6 bulan urusan jual beli rumah tersebut, anda mempunyai tempat tinggal yang sepatutnya, bukannya sign sahaja SNP terus mengharapkan untuk memasuki rumah tersebut dengan serta merta. Ingat ni drama swasta ke? Sign je SNP terus dapat kunci rumah.

11. Jadi bawak-bawak lah bersabar demi kebaikan anda juga. Kata orang, takkan lari gunung di kejar. Jika rumah tersebut telah ditakdirkan rezeki milik anda, pasti anda akan dapat juga mendiaminya. Yang penting semua pihak selamat kerana mengikut undang-undang yang sepatutnya.

Wallahuaklam.

Terima kasih.

Pengerusi
Gabungan Peguam Hartanah Rakyat (GEMPHAR)


Dijemput Ilahi Sehari Selepas Bernikah. Abang Ini Kongsi Coretan Buat Adiknya Pengidap Kanser Tisu.

Menengar sahaja tentang kanser, ramai antara kita sudah dapat membayangkan keperitan dan kesengsaraan yang ditanggung oleh pengidapnya. Apatah lagi kini, info tentang penyakit ini begitu banyak didedahkan kepada masyarakat.

Umumnya pengidap kanser ini jika kita lihat begitu kuat semangat mereka, terus berjuang melawan kanser untuk kembali sembuh. Pun begitu, hakikatnya berat mata memandang berat lagi bahu yang memikul.

Hal ini juga telah diceritakan oleh seorang abang bernama Shukur Yusof di akaun fbnya tentang perjuangan adiknya Fatin Nursyahirah Binti Yusuf dalam melawan kanser. Pelbagai usaha telah keluarga ini lakukan, namun rezeki, jodoh, ajal dan maut semua itu ketentuan Allah.

Lebih memilukan tentang kisah ini, apabila Fatin Nursyahirah yang berusia 24 tahun, pergi dijemput Ilahi sehari selepas diijabkabulkan.

CORETAN BUAT KAKAK

Kanser? Malas ambil pusing sebab tak kena batang hidung sendiri. Tahun 2017, di PPUM adikku yang kami panggil Kakak disahkan menghidap Kanser Sacorma (sejenis kanser tisu) pada tahap ke-3!

Sekeluarga tergamam. Mama terus menangis. Abah kelu tak terkata. Seakan tidak percaya akan diuji sehebat ini. Tetapi Kakak yang kami sayangi nampak cukup kuat. Kami sekeluarga terus positif yang mengatakan Kakak boleh sembuh. Hidup bertukar 360 darjah. Segala aktiviti dan perhatian kami dikhususkan untuk Kakak.

September 2017, selesai pembedahan membuang kanser tersebut. Doktor memberi jaminan yang pembedahan berjaya dan insyaAllah kanser tidak akan menyerang lagi sekurang-kurangnya untuk tempoh terdekat. Cuma follow up seperti biasa. Leganya perasaan kami sekeluarga. Difikirkan berakhir disitu, tetapi tidak.

Terus diuji

Disember 2017, Kakak diuji lagi. Kanser datang kali ini dengan lebih agresif. Doktor juga tidak dapat mengenalpasti mengapa kanser ini begitu cepat membesar. Kami sekeluarga terus memberi semangat. Terus yakin. Terus berusaha. Terus bertawakal. Hanya kami dapat memberikan kekuatan psikologi yang amat diperlukan Kakak.

Februari 2018, Mama dan Abah terus setia menunggu diluar bilik bedah. Pembedahan kedua yang memakan masa lebih 15 jam selesai jam 2 pagi. Usai solat Subuh, Mama, Abah dan saya dah terjegat di Cardiacthoracic Intensive Care Unit (CICU) menunggu ulasan doktor mengenai pembedahan tadi. Doktor memaklumkan bahawa pembedahan tidak 100% berjaya. Sel kanser tak dapat dikeluarkan sepenuhnya disebabkan keadaan sudah terlalu rumit dan boleh mengakibatkan kehilangan nyawa. Selesai mendengar ulasan doktor, kami keluar. Masing-masing diam membisu namun akhirnya kami sama-sama menangis. Tak kuat kami menahan air mata. Ya Allah! Sungguh hebat ujianMu kali ini…

Bermula daripada saat itu, kami sekeluarga mula menjadi doktor sendiri. Habis segala macam artikel berkaitan kanser kami baca. Habis segala petua kami cuba. Segala ceruk pelusuk negara kami teroka. Dengan hasrat mencari penawar buat Kakak tercinta. Kakak seperti biasa senyum tanpa luahkan sakit yang terseksa.

Jalani sesi rawatan

Hujung April 2018, kami sekeluarga bersetuju dengan saranan doktor untuk Kakak menjalani sesi radioterapi. Maka berulang-aliklah kami setiap hari membawa Kakak ke PPUM. Selesai 30 sesi pada awal Jun 2018, hasil scan terbaru yang dijalankan, doktor memaklumkan yang tumor kanser sudah mengecut. Alhamdulillah. Leganya hati kami.

Namun, tiba-tiba doktor berkata lagi dalam nada yang cukup lembut.. “Tapi…., kanser tu dah merebak ke kawasan yang lain”. Saya dan kakak terbungkam! Pada ketika itulah pertama kali saya melihat Kakak menangis teresak-esak. Saya sendiri menangis sambil cuba memberikan kata-kata positif buat adikku ini. Tidak lagi peduli pandangan orang disekitar ruang menunggu PPUM. Hanya kami merasai peritnya dugaan ini. Allah….

Dipinang orang…

17 Jun 2018, Kakak dipinang seorang anak muda yang cukup ikhlas menerima Kakak seadanya. Keluarga pihak lelaki juga banyak membantu dalam proses mencari penawar buat Kakak daripada awal hingga sekarang. Mama dan Abah sangat bersyukur disebabkan keluarga pihak lelaki yang begitu bersungguh menerima Kakak walaupun dalam keadaan Kanser sekarang sudahpun di tahap 4.

Julai 2018. Kakak lumpuh daripada paras pinggang ke bawah. Sekeluarga terkejut. Tidak kami sangka akan secepat ini. Kakak seperti biasa lebih banyak berdiam diri tentang sakitnya. Namun segala yang Kakak pinta, kami akan cuba usaha untuk jadikan kenyataan. Selang seminggu kemudian, kesihatan Kakak semakin merosot. Kakak mula sesak nafas. Kanser sudah menyerang paru-paru Kakak. Pihak hospital telah memberitahu tiada rawatan lagi untuk tahap ini. Yang ada hanyalah “Comfort Patient”. Fahamlah kami dengan maksud Doktor itu. Lantas Mama terus menangis. Abah cuba memendam rasa biarpun air mata sudah berlinang. Hanya Allah yang mengetahui perasaan kami…

Cinta Sejati

Ogos 2018. Semangat baru buat Kakak. Azzam bersungguh untuk menerima Kakak sebagai isteri. Ikhlas hati Azzam hanya Allah yang tahu. Dalam keadaan Kakak seperti ini, tetap menerima Kakak seadanya. Keluarga Azzam juga begitu. Menyokong penuh hasrat Azzam. Telah menganggap Kakak seperti keluarga sendiri. Alhamdulillah. Allah hantarkan sebuah keluarga yang cukup bersih hatinya yang sedia menerima Kakak dan berusaha bersama-sama mencari penawar dan memberi semangat.

Pagi 3 Ogos 2018, Kakak dan Azzam selamat diijabkabulkan. Tiada majlis warna warni, tiada baju pengantin menambah seri. Tiada pelamin tanda raja sehari. Yang ada hanyalah pihak keluarga perempuan, pihak keluarga lelaki, tok kadi bersama saksi. Ketika akad sedang dilafaz, esakan tangisan keluarga menjadi muzik latar, menyaksikan penyatuan dua hati murni ini. Alhamdulillah. Allah permudahkan.

Semoga atas pernikahan ini, Allah kurniakan rahmat dan keberkatan serta kebahagiaan dunia akhirat buat Kakak dan Azzam.

Namun, saat gembira itu tidak lama. Petangnya selepas solat Jumaat, Kakak terus dimasukkan ke hospital. Pernafasan Kakak semakin merosot. Mama terus menjadi peneman setia. Disamping Abah yang terus berusaha serta keluarga yang terus mendoakan kesembuhan Kakak.

Namun Allah lebih sayangkan Kakak dan Saat itu tiba juga.

Kakak pergi meninggalkan kami pada waktu Subuh 4 Ogos 2018. Alhamdulillah ditemani Mama, Abah, Suaminya, Mak Besah serta Saya.

Disaat ini, keluarga redha dengan ketentuan. Buat Azzam dan keluarganya, terima kasih atas segala pengorbanan serta kasih sayang yang diberikan untuk Kakak, serta menunaikan impian Kakak biarpun cuma untuk seketika. Alhamdulillah, Kakak nampak berseri masa hari pernikahannya. Hanya Allah yang dapat membalasnya budi baik Azzam dan keluarganya.

Semoga Kakak ditempatkan dikalangan orang yang beriman. Aamiin.

Fatin Nursyahirah Binti Yusuf
1994-2018

Al-Fatihah

بِسْمِ ٱللَّهِ ٱلرَّحْمَـنِ ٱلرَّحِيم
ٱلْحَمْدُ لِلَّهِ رَبِّ ٱلْعَـلَمِين۞ ٱلرَّحْمَـنِ ٱلرَّحِيم۞مَـلِكِ يَوْمِ ٱلدِّين۞إِيَّاكَ نَعْبُدُ وَإِيَّاكَ نَسْتَعِينُ۞ ٱهْدِنَا ٱلصِّرَطَ ٱلْمُسْتَقِيمَ۞صِرَطَ ٱلَّذِينَ أَنْعَمْتَ عَلَيْهِمْ۞ غَيْرِ ٱلْمَغْضُوبِ عَلَيْهِمْ وَلاَ ٱلضَّاۤلِّينَ۞امين

sumber : Shukur Yusuf


Roti Goreng Coklat Meleleh Superb. Patutlah Viral, Bahan Nak Buat Pun Dua Aje!

Memasak makanan untuk seisi keluarga perlu dilakukan dengan penuh kasih sayang, barulah hidangan makanan yang disediakan menjadi bertambah berkat. Bagi yang bekerjaya tentu sentiasa tercari-cari resepi yang mudah dan senang penyediaannya. Maklumlah bila dah balik kerja, badan mula mula terasa penat. Takkan pula asyik membeli makanan dikedai. Anak sekali sekala hendak juga merasa air tangan ibunya.

Ikuti cara penyediakan roti goreng berintikan coklat bar.

Bahan-bahannya ialah:

–Roti Paun
-Coklat Bar Cadbury(biasa)
-Minyak (untuk menggoreng)

Caranya penyediaan mudah:

1) Sediakan 2 keping. Letak coklat ditengah tengah roti. Pastu
apit lagi dengan sekeping roti.
2) Tekap dengan cawan kaca. Korang nak tekap bulan penuh
ngan bulan sabit terpulang.
3) Dah abis tekap, boleh la digoreng. Minyak kena betul betul
panas, barula tak berminyak roti tu nanti.. 5 saat setiap
sebelah atau sehingga kuning. Pantang lama lama, dayang
senandung jadinya klak.
4) Dah siap korang boleh hidangkan dengan ais krim yang
lemak berkrim disukai ramai. Imagin ehhh tengah gigit roti
yang rangup tu, tetiba rasa efek coklat lembut singgah kat
mulut. Perhhh nikmat nyaaa

p/s: Guna roti yang lembut taw. Kalau roti keras nanti
merekah. Pastu bentuk pon tak cantek.

Dah siap!! Yummy memang sedap. Nak buat pun kejap aje. Jom buat petang ni.


Pesakit Tiriod Tak Boleh Makan Sayur Ni, Malah Ada 3 Lagi Makanan Patut Pantang!

Kalau ingin menyentuh tentang penyakit yang mempunyai risiko lebih tinggi dikalangan wanita, memang terlalu banyak. Atas alasan ini jugalah penting untuk kita menambah pengetahuan supaya boleh mencari cara untuk mencegah penyakit tersebut.

Namun jika telah disahkan berpenyakit, perlulah pula tahu cara mengawal penyakitnya. Apatah lagi jika ada pantang larang dari segi pengambilan makanan, sebaiknya perlu ambil perhatian.

Umpamanya jika ada yang mengidap penyakit tiroid, antara penyakit yang tidak asing lagi ‘menyerang’ di kalangan wanita. Penyakit tiroid ini adalah masalah di mana berlakunya ketidakseimbangan hormon tiroid dalam tubuh badan manusia.

Masalah tiroid ini boleh terjadi sekiranya kelenjar tiroid seseorang itu kurang aktif atau kita kenali sebagai hipotiroid atau terlalu aktif iaitu hipertiroid.

Tanda-tanda umum bagi mereka yang ada sakit tiroid ini adalah seperti mengalami benjolan di bahagian ketiak, bengkak di bahagian leher dan tanda yang paling kerap dialami oleh pesakit ini adalah gugup (ketar-ketar jika gementar).

Oleh itu, adalah lebih baik jika pesakit tiroid untuk ketahui tiga jenis makanan ini yang tidak sepatutnya diambil oleh mereka sepertimana yang dikongsikan lebih lanjut di laman kesihatan Hello Doktor.

Makanan Yang Tidak Boleh Dimakan Oleh Pesakit Tiroid

Oleh itu, adalah lebih baik jika pesakit tiroid untuk ketahui tiga jenis makanan ini yang tidak sepatutnya diambil oleh mereka.

Pernahkah anda dengar mengenai penyakit tiroid atau hipertiroidisme? Kondisi ini membuatkan tiroid menghasilkan lebih banyak hormon daripada apa yang diperlukan. Hipertiroidisme sukar untuk diuruskan. Oleh sebab itu, ada pantang terutamanya dari segi pemakanan untuk pesakit tiroid.

Semua makanan untuk pesakit tiroid atau hipertiroidisme boleh memberikan kesan terhadap rawatan yang diterima.

Ada makanan yang baik untuk pesakit tiroid, namun ada juga beberapa makanan yang boleh membuatkan simptom menjadi lebih teruk!

Seperti penyakit lain, banyak faktor berada di luar kawalan kita seperti sejarah keluarga dan juga keadaan sekeliling.

Namun, diet memainkan peranan yang sangat penting. Jadi, anda perlulah memilih makanan yang terbaik dan sesuai dengan kondisi anda.

Sebelum kita bincang lebih lanjut mengenai pantang larang pemakanan untuk pesakit tiroid, mari kenali penyakit ini dengan lebih mendalam terlebih dahulu.

Apakah maksud hipertiroidisme dan hipotiroidisme?

Hipertiroidisme merupakan satu kondisi yang menyebabkan kelenjar tiroid menghasilkan terlalu banyak hormon. Antara hormon yang dihasilkan kelenjar ini ialah hormon triiodothyronine (T3) dan thyroxine (T4).

Hipertiroidisme dan hipotiroidisme adalah penyakit yang mempengaruhi jumlah hormon yang dirembeskan oleh badan – bezanya cumalah banyak atau sedikit.

Kedua-dua penyakit tiroid ini boleh menjadi serius jika pesakit tidak mendapatkan rawatan yang sewajarnya. Malah, ia boleh memberi kesan negatif terhadap badan jika tidak diperiksa oleh pakar.

Ada banyak rawatan yang tersedia untuk pesakit tiroid.

Doktor boleh memberikan ubat antitiroid dan iodin radioaktif untuk memperlahankan penghasilan hormon ini.

Ada juga pesakit yang perlu melakukan pembedahan untuk membuang kelenjar tiroid.

Hipertiroidisme merupakan satu kondisi yang sangat jarang berlaku. Hanya 1% sahaja dicatatkan mempunyai kondisi ini di Amerika Syarikat.

Semua individu berisiko menghidap hipertiroidisme, namun wanita mempunyai risiko yang lebih tinggi.

Pantang larang pemakanan untuk pesakit tiroid

Ada beberapa jenis makanan untuk pesakit tiroid yang perlu dielakkan.

Walaupun makanan ini berada dalam kategori sihat dan selamat, ada beberapa bahan yang terkandung di dalamnya yang boleh menyebabkan masalah tiroid pesakit menjadi semakin teruk.

Tetapi, pesakit tiroid masih boleh makan makanan di bawah, namun ia perlulah diambil secara bersederhana.

Soya merupakan makanan utama yang sudah lama menjadi ‘musuh ketat’ pesakit tiroid.

Di dalam soya termasuklah makanan seperti tempe, edamame, tofu dan miso, terdapat satu bahan yang dikenali sebagai isoflavones.

Pakar berpendapat isoflavones boleh meningkatkan risiko hipertiroidisme.

Walau bagaimanapun, satu kajian yang dimuatkan di dalam Scientific Reports pada tahun 2009 menyatakan sebaliknya. Malah, mereka tidak menemui sebarang kaitan antara soya dan juga tahap hormon dalam badan.

Namun, ada kajian lain yang menunjukkan soya mungkin dapat mengurangkan keberkesanan ubat tiroid.

Oleh sebab itu, pesakit yang menghidap hipertiroidisme perlulah merujuk doktor masing-masing sebelum mengambil makanan yang mengandungi soya.

2. Sayuran seperti brokoli dan kubis

Tidak dinafikan, brokoli dan kubis amat berkhasiat dan dipenuhi pelbagai nutrisi. Bukan itu sahaja, sayuran ini juga kaya dengan serat. Malah, pengambilannya amat digalakkan oleh pakar.

Namun, berbeza pula dengan pesakit tiroid. Sayuran ini mungkin akan mengganggu penghasilan hormon tiroid lebih-lebih lagi jika pesakit mempunyai kekurangan iodin.

Tetapi, menurut Mayo Clinic, impak ini mungkin tidak seberapa jika anda kurang makan sayur. Malah, untuk mempengaruhi penyerapan iodin badan, seseorang itu perlu makan sayur dalam kuantiti yang sangat banyak.

Jika anda didiagnosis dengan hipotiroidisme dan kekurangan iodin, ada beberapa langkah yang boleh diambil untuk membuatkan sayuran ini kurang berbahaya.

Sebagai contoh, anda boleh memasak sayur-sayuran ini terlebih dahulu dan mengehadkan pengambilannya sebanyak 5 auns sehari supaya ia tidak akan menjejaskan fungsi tiroid.

Individu yang menghidap hipotirodisme mungkin perlu mengurangkan pengambilan gluten, sejenis protein yang dijumpai dalam makanan diproses seperti gandum, barli dan bijirin lain.

Selain itu, jika anda mempunyai penyakit seliak, gluten juga didapati dapat membuatkan usus kecil mengalami keradangan. Kondisi ini akan mengehadkan keberkesanan ubat tiroid.

Menurut sebuah artikel yang dimuatkan dalam jurnal Endocrine Connections¸ hipotiroidisme dan penyakit seliak selalunya berlaku sekali.

Walau bagaimanapun, belum ada bukti yang kukuh untuk menyokong diet bebas gluten dapat merawat masalah tiroid.

Namun, dapatan kajian pada tahun 2019 dalam jurnal Experimental and Clinical Endocrinology & Diabetes pula menunjukkan sebaliknya.

Malah, mengurangkan pengambilan gluten mungkin bermanfaat untuk wanita yang mempunyai penyakit tiroid.

Makanan berlemak sudah lama terbukti dapat mengganggu penyerapan ubat penggantian hormon tiroid. Dalam masa yang sama, kelenjar tiroid juga akan dihalang daripada menghasilkan sebarang hormon.

Oleh sebab itu, lemak adalah antara pemakanan untuk pesakit tiroid perlu elakkan, terutamanya mentega, marjerin, dan lemak pada daging haiwan.

Selain itu, pakar juga menggalakkan agar pesakit tiroid mengurangkan gula dalam makanan.

Bukan sahaja ia mengandungi banyak kalori dengan 0 nutrisi, makanan bergula juga boleh menyebabkan metabolisme badan menjadi perlahan.

Jadi, hindari pengambilan makanan berlemak dan bergula untuk elak simptom penyakit tiroid menjadi lebih teruk!

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Sangka Anak Sakit Mata, Rupanya Denggi Berdarah! Naluri Ibu Selamatkan Nyawa Anak.

Kasih sayang seorang ibu sepanjang jalan. Papatah tersebut menggambarkan betapa jiwa penyayang seorang ibu seakan tidak berbatas (tak terkira) kepada anak-anaknya.

Ibu pastinya selalu menjaga dan membesarkan anak-anaknya dengan penuh kasih sayang, dengan hati yang tulus. Malah seorang ibu itu tahu dan memahami perasaan anak-anaknya. Biarpun hanya melihat riak wajah dan gerak geri anak-anaknya.

Begitulah yang terjadi kepada seorang ibu. Kuatnya nalurinya telah menyelamatkan nyawa anaknya. Demikian kisah yang diceritakan oleh Doktor Rashdan Mohamed menerusi facebook miliknya.

Ikuti perkongsianya.

Dan sebaik-baik naluri itu, naluri wanita. Dan sebaik-baik naluri wanita itu naluri ibu

Suatu ketika (lama) dahulu

“AsSalam Dr R, ada patient kat red zone”, beritahu pegawai bertugas. “OK, saya datang stat!”, pantas aku bergegas ke kecemasan. Red-zone (zon merah) adalah ruang di mana pesakit yang kritikal dirawat di jabatan kecemasan, keutamaan (priority) kami dan sentiasa didahulukan (berbanding pesakit lain yang lebih stabil).

(Maaf, jika sedikit lama menunggu rawatan di zon kuning dan zon hijau bagi pesakit-pesakit yang lebih stabil kerana kebiasaannya doktor bertugas tertumpu merawat dan menyelamatkan nyawa pesakit di zon merah)

“Alhamdulillah, hantar pesakit segera ke ICU untuk rawatan lanjut”, ujarku setelah bertungkus-lumus menyelamatkan nyawa si anak kecil, yg dgn izin Allah, berjaya di selamatkan, distabilkan dan sekarang ini perlu disegerakan ke ICU untuk rawatan selanjutnya.

“Fuh, 2 jam, tak perasan pun masa berlalu, mujur dah solat”, monologku dalam hati

Alang-alang di kecemasan.

“ED team, ada kes nak refer (rujuk) Paeds tak? Saya nak tengok stat (segera) ni. Yang belum refer pun boleh refer terus”, pelawaku separa memberi “pengumuman”

Mungkin di tempat lain petugas ED akan terkesima, jarang doktor jabatan lain “volunteer” untuk lihat pesakit, terkadang pesakit yg dirujuk pun mereka “diceramah” oleh si doktor yang menerima rujukan tersebut. Very territorial. Very difficult. Tapi tidak di sini. Semua orang kenal. Kalau Dr R dah turun ED baik refer kes paediatric (kanak-kanak) siap-siap. Maka gegap gempitalah ED refer case. Satu per satu dilihat, dirawat dan disantuni. Settle semua sekaligus. Tatkala kaki baru hendak melangkah keluar.

DISANGKA SAKIT MATA,

“Dr R, maaf, ada satu lagi nak discuss”, teriak MA bertugas (yes, MA pun boleh refer terus, kita permudahkan)
“Boss, sorry, patient ni takde kat ED. Kat Ophthalmology (mata) sekarang. Private, surat dari “Consultant Paediatrician” refer, fever dan conjunctivitis (sakit mata, mata merah). Jadi, kita channel lah ke Ophthal. Mak dia nampak bimbang, jadi kita pun ambil lah FBC (full blood count) tadi, sebab fever,” beritahu pegawai tersebut sambil hulur keputusan darah

Allahu Akbar. Sel darah putih, rendah. Sel darah platelet, rendah. Kepekatan darah, tinggi
(……… diagnosis?)

“Baby OK tak?”, “Vitals?..”  Semua diam. “OK, panggil patient datang sekarang ke ED dari ophthalmology”, keputusan darah ini pun dah sejam lebih yang lepas, aku perlu lihat segera.
Bergegaslah pegawai ED ke jabatan ophthalmology mencari pesakit ini dan segera dibawa ke ED semula

NADI LEMAH – RED ZONE

Baby, lingkungan usia 8 bulan. Comel, diperiksa..
Mata nya bukan merah. Bukan conjuctivitis. Sebaliknya beliau menangis “air mata darah”. Ya air mata darah sebenar. Bukan relativiti. Not literally. Ini pendarahan. Sebab bacaan plateletnya rendah (platelet penting utk pembekuan darah, jika rendah, berlaku pendarahan spontan)
Baby ini lemah. Pucat. Nadi nya lemah. Tekanan darahnya lemah

Lantas dia segera dihantar ke zon merah. Jarum dimasukkan. Segera oksigen diberi. Bantuan pernafasan tersedia untuk dimasukkan. Aliran air dimulakan. Tanda vitals diambil segera.

“Patient in compensated shock. Run NS bolus. 20mls per kg, stat!” arahku pantas

RUPANYA DENGGI BERDARAH!

Alhamdulillah, tindakan segera dan cekap petugas-petugas di ED (sekali lagi dengan izin Allah) menyelamatkan nyawa si baby. Kalaulah lambat 15 minit lagi, mungkin… mungkin tidak berjaya diselamatkan

“Maaf puan, adik sebenarnya dapat denggi. Dan ini denggi berdarah! Beliau sedikit stabil sekarang. Tetapi perlu pemantauan rapi di ICU, kita doa yang baik-baik ya, sama-sama”, terang ku sambil memberitahu ujian darah awal yang diambil menyebabkan kami syak denggi dan terbukti melalui ujian susulan Dengue serology. Dan hakikatnya mata merah itu sebenarnya pendarahan spontan

Pegawai di kecemasan, bila melihat rujukan dari pakar pediatrik sebuah institusi swasta dengan rujukan conjunctivitis, menyangkakan kes sakit mata biasa dan sewajarnya menerima rawatan di unit mata. Namun mereka telah terlatih untuk sentiasa berhati-hati

NALURI IBU SELAMATKAN NYAWA ANAK

Dan ibu ini, nalurinya kata bukan sakit mata biasa. Ibu bukan perawat kesihatan. Tetapi dia ada naluri. Nalurinya kata “tidak sedap hati, masakan ini sakit mata biasa, ada sesuatu… ada sesuatu yang lain. Tidak bisa dizahirkan, tetapi pastinya bukan sakit mata biasa…”.

Sebab itu beliau lantas ke kecemasan. Bimbang. Dan memohon ujian lanjut. Naluri ibu ini yang disantuni pegawai, dan ujian darah diambil. Bayangkan, jika tidak diambil ujian darahnya. Dan dianggap kes yang biasa, di hantar pulang dgn ubat titis mata. Bayangkan… Kita terlepas…. Nauzubillahiminzalik

Sesungguhnya. Sebaik-baik naluri itu, naluri wanita. Dan sebaik-baik naluri wanita itu adalah naluri ibu (…. dan isteri).

Mohon HCWs (perawat kesihatan) untuk ambil berat sebarang kebimbangan keluarga dan tidak terus memperlekehkannya. Do not brushed off parental concern

Astaghfirullahalazim
Sahabat semua, hari Jumaat penuh barakoh ini, mohon titipkan doa untuk anak rakan baik saya
Anak ini baru berusia 15 tahun, sudah hafaz 20 juzuk AlQuran
Anak yang baik, sewaktu kecilnya itu di hadapan mata saya
Kedua-dua ibu bapanya doktor, dan sama-sama bertugas sebagai HO/PPS bersama saya dahulu
Anak ini baru sahaja disahkan kanser tulang
Dan naluri ibunya juga yang berjaya “mengesan” masalah ini awal
Moga dikurniakan kesembuhan & kemudahan, InSyaAllah

R & F, tabah pleassssseeeee